АҚШ америкалик ҳарбийларнинг Ўзбекистондаги базасида заҳарлангани тўғрисидаги ҳужжатни очиқлади\n10.07.20 12:14\tmsk\nҚарши-Хонободдаги база. Wikimedia.org сайти фотосурати\nАҚШда Пентагоннинг маҳфийликдан чиқарилган ҳужжатлари чоп этилди, уларга кўра, 2001 йил 11 сентябрь кунги терактлардан сўнг Ўзбекистон жанубида, Қашқадарё вилояти Қарши шаҳар четидаги Қарши-Хонобод авиабазасида (К2) жойлаштирилган америкалик ҳарбийлар у ерда заҳарли моддалар ва радиация таъсири остида қолган бўлиши эҳтимоли бор бўлган, дея хабар беради CNN.\nМинглаб америкалик ҳарбийлар у ерда 2001 дан 2005 йилгача жойлаштирилган эди. Маҳфийликдан чиқарилган ҳужжатларда АҚШ Мудофаа вазирлиги экспертлари томонидан берилган базада 2001, 2002 ва 2004 йилларда ўтказилган экологик хавф экспертизаси натижалари ҳамда ҳарбий хизматчилар соғлиғи учун зарар етиш даражаси тўғрисидаги маълумотлар бор.\n2001 йилги текширувлар натижаларида база атрофидаги тупроқ реактив ёқилғи билан ифлослангани ҳамда улардан ажралиб чиқаётган “буғларни нафас йўллари орқали ютиш” соғлиқ учун зарарли бўлиши мумкинлиги ҳақида сўз юритилади. Ўшанда экспертлар ифлосланган тупроқ билан ишлашни тақиқлашни тавсия қилгандилар.\n2004 йилда ҳарбий хизматчиларнинг 100 фоизи “ҳар куни радиация таъсири остида қолган бўлиши мумкинлиги” маълум бўлди, ҳолбуки лагерда персоналнинг 10 фоизидан камроғи нурланиш таъсири остида бўлганлар, холос. Ҳужжатларга кўра, америкаликларни базага жойлаштиришдан олдин у ердаги совет ракеталари йўқ қилинган, бу эса тупроқнинг сийраклаштирилган уран (уранни бойитиш жараёнида пайдо бўладиган ҳамроҳ маҳсулот) ва асбест билан тўйинишига олиб келган. Жаҳон соғлиқни сақлаш ташкилоти маълумотларига кўра, асбестнинг барча кўринишлари ўпка саратони, мезотелиома, халқум саратони ҳамда ўпка фибриозини келтириб чиқаради.\nҲужжатлар АҚШ Конгресси қуйи палатасининг назорат ва давлат ислоҳоти бўйича ост-қўмитаси раиси, демократ Стивен Линч ва республикачилар партиясидан сайланган конгрессмен Марк Грин талабига биноан чоп этилган. Линч К2 фахрийлари “ҳарбий хизмат давомида нималарга йўллиққанларини яхшироқ тушуниб олишлари” ҳамда шунга муносиб равишда медицина ёрдамини олишлари учун зарур, деб билдирди.\n“К2 фахрийларида саратонга чалиниш бошқа жойларда хизмат қилган ҳамкасбларига қараганда беш баробар юқори, улардан кўпчилиги касаллик бўйича нафақа олиш ҳуқуқига эга эмаслар”, — дея қўшиб қўйди конгрессмен Линч.\nҲарбийларнинг таъкидлашича, уларга ҳеч ким зарарланиш таҳликаси ҳақида гапирмаган. Истеъфодаги сержант Пол Вайднер февраль ойида қўмитага ҳисобот беришича, “уларга кўп маротаба зарарланишнинг хавфи деярли йўқ деб ишонтириб келишган”. Шу билан бирга, фахрийлар ҳарбий контингентнинг сони ва жойлашуви мавжудлиги туфайли маҳфийлаштирилган ҳужжатларни очиқлаш борасида талаб қилганларига анча бўлган.\nАҚШ президенти Жорж Буш 2001 йил 11 сентябрь воқеларидан сўнг Марказий Осиё мамлакатлари раҳбарларига мурожаат қилиб, “Афғонистон ҳудудида жойлашган Ал-Қоиданинг террорчилик гуруҳларини зудлик билан ёппасига қириб ташлаш учун” ўз аэродромларини вақтинча фойдаланиш учун ижарага бериб туришни сўраган эди. Ўзбекистон президенти Ислом Каримов бу даъватга биринчи бўлиб лаббай дея жавоб бериб, Хонободдаги аэродромни тантанали равишда АҚШга тақдим этганди.


ЎзА - Берунийда Давлат хизматлари марказининг замонавий биноси фойдаланишга топширилди\n05.06.2020 Чоп этиш версияси\nКоронавирус пандемияси даврида аҳоли мурожаатлари билан ишлаш, бу борада уларга амалий ёрдам кўрсатиш масаласи ҳар доимгидан ҳам муҳим аҳамиятга эга.\nҚорақалпоғистон Республикасининг Беруний тумани давлат хизматлари маркази илгари кичик бинода жойлашган бўлиб, хоналари бироз тор эди. Бу ўз навбатида фуқароларга хизмат кўрсатишда марказ ходимларига ноқулайликларни келтириб чиқараётганди. Давлат хизматлари марказининг янги, замонавий биноси фойдаланишга топширилиши ана шу муаммоларни бартараф этди.\nБугун – 5 июнь куни мазкур бинонинг очилиш маросими ўтказилди. Қорақалпоғистон Республикаси Жўқорғи Кенгеси Раиси ўринбосари А.Давлетов юртимизда Президентимиз томонидан илгари сурилган «Халқ давлат идораларига эмас, давлат идоралари халқимизга хизмат қилиши керак», деган эзгу ғояни ҳаётга кенг татбиқ қилиш мақсадида фаолият юритаётган давлат хизматлари марказларининг фуқароларга қулайликлар яратишга эътибор қаратиб, уларнинг яшаб турган жойлари, жумладан, олис ҳудудларда давлат хизматларини кўрсатаётганини алоҳида таъкидлади.\nБугунги кунда давлат хизматлари маркази фуқароларга 130 дан ортиқ хизмат турларини кўрсатиб келмоқда.\nЗамонавий, энг сўнгги ахборот-техонология воситалари билан таъминланган ушбу бинода марказ ходимлари ва фуқаролар учун барча шароитлар яратилган. Бинода дам олиш ва тиббиёт хоналари, болалар майдончаси мавжуд. Бундан ташқари, Адлия вазирлиги томонидан ташкил этилган «Мадад» нодавлат-нотижорат ташкилоти ҳуқуқий маслаҳат бюроси шу ернинг ўзида фуқароларга бепул маслаҳат бериб боради.\nШунингдек, марказда электрон навбат тизими жорий қилинган. Зарур антисептик воситалар билан таъминланган марказда фуқароларга масофани сақлаган ҳолда хизматлар кўрсатилмоқда.\nЖўқорғи Кенгеси Матбуот хизмати


Навоий билан ямоқчининг ўғли | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариНавоий билан ямоқчининг ўғли\nНавоий билан ямоқчининг ўғли\nЎтган замонда бир ямоқчи бўлган экан. Унинг ёлғиз ўғли бўлиб мактабга қатнар экан.\nБир кун мактабга кетаётиб, йигит катта бир болохонада ўтирган чиройли қизни кўрибди-да, унга ошиқи беқарор бўлиб қолибди. Орадан бир неча кун ўтгач, қиз кўринмай қолибди. Йигит севганини бир кўришга зор бўлиб, кўп азобланибди. Бир кун кечқурун мактабдан қайтиб келаётганида беихтиёр бойнинг дарвозасидан кириб, ташқари ҳовлидан ўтиб, тўғри ичкари ҳовлига қараб юрибди ва бирдан қизни кўриб юраги ўйнаб кетибди. Эс-ҳушини йиғиб: — Мен қаерга кириб қолдим, — деб орқасига қайтибди. Шу пайт ташқаридан бойнинг товуши эшитилиб қолибди. Йигит нима қилишини билмай ўзини бойнинг меҳмонхонасига урибди. Бойнинг меҳмонхонага бурилганини сезган йигит тезлик билан меҳмонхонадаги гиламни йиғиштира бошлабди. Бой ҳовлиқиб жаҳл билан йигитга:\n— Сен кимсан, нима қиляпсан? — дебди.\n— Мен ўғриман, гилам ўғирлаш учун келган эдим, — дебди.\nБой ғазабланиб йигитнинг икки қўлини боғлаб қозихонага олиб борибди. Шу пайт қозининг ёнида Алишер Навоий суҳбатлашиб ўтирган экан.\nБой қозига аввал салом бериб, кейин:\n— Тақсир, сизнинг олдингизга ўғри тутиб келдим. Меҳмонхонага кирсам, бу йигит гиламни йиғиштириб олиб чиқиб кетаётган экан. Ушлаб олиб ҳузурингизга келтирдим. Энди буни жазоласангиз, — дебди. Қози йигитдан:\n— Эй йигит, нимага ўғирлик қилдинг, айт! — дебди. Йигит: — Мен гилам ўғирлаш учун кириб, гиламни кўтариб кетай деб турганимда, бой бува келиб қолдилар. Қўлга тушдим, — дебди. Қози йигитнинг қўлини кесишга буюрибди. Навоий сўроқ-жавобни эшитиб, разм солиб турган экан, тикилиб қараса, йигит таниш кўринибди. Маҳалласидаги Нормат ямоқчининг ўғли. Бунинг қўлидан ўғирлик келмайди. Навоий ўйлаб, йигитнинг бу ишида сабаб бўлса керак, дебди-да, қозига:\n— Тақсир, ижозат берсангиз, йигитдан бир оғиз гап сўрасам. Сизлар чиқиб турсангизлар. Сўраб аниқласам, — дебди.\nҚози билан бой ташқарига чиқиб кетгач, Навоий йигитга қараб:\n— Ўғлим, сени яхши таиийман, отанг ямоқчи, сенинг қўлингдан ўғирлик келмайди. Тўғрисини айт, нима бўлди, балки сенга ёрдам қиларман, — дебди.\nЙигит аввал уялиб, айтмабди. Навоий қистай бергач, айтишга мажбур бўлибди.\n— Эй, ота, мен бойнинг қизига ошиқман. Бундан бой ҳам, қизи ҳам хабарсиз. Бир неча кундан бери қизни кўра олмай қийналдим. Бугун бехосдан бойнинг уйига кириб қолибман. Қизни кўргач, ўзимга келиб, ичкари ҳовлидан қайтиб чиқиб кетаётганимда, бойнинг товушини эшитиб қолдим. Ўзимни меҳмонхонага уриб, гиламни йиғиштира бошладим. Ўзимни ўғри деб танитдим. Тақсир, менинг бундан бошқа иложим йўқ эди. Аслида ўзингиз билган камбағал Нормат ямоқчининг ўғлиман. Бой минг сўраганимиз билан қизини менга бермайди. Нима қилай ахир, ота! — деб йиғлабди.\n— Бўлди, ўғлим, йиғлама, отанг ўрнига ота бўлиб бойнинг қизини олиб берганим бўлсин! — дебди ва қози билан бойни чақирибди. — Тақсирлар, у йигитни ва унинг отасини мен яхши биламан. Бу йигитнинг қўлидан ўғрилик келмайди. Бу йигит сизнинг қизингизга ошиқ бўлиб қолган экан, бой. Энди сиз ҳозир уйингизга бориб тўй ҳаракатини қила беринг. Мен ўз номимдан қизингизга совчилар юбораман. Бу жума ўтиб, келаси жума тўй бўлади. Бу бола менинг фарзандим. Сиз билан биз қуда бўлдик, бой бобо, — дебди.\nБой ҳам, қози ҳам ҳайрон бўлиб, турган ўрнида қотиб қолибди.\nШундай қилиб, Навоий ямоқчининг ўғлига бойнинг қизини олиб берибди. Ямоқчининг ўғли бойнинг қизига уйланиб муроди мақсадига етибди.\n← Аввалги Аввалги Шоир севгиси\nКейинги → Кейинги: Жовур чол


Тарихдан аёнки, ўн олтинчи аср ўрталаригача Амударё Оролга эмас, Каспий денгизига қуйилган. Дарё ўзанини Орол сари бургач, қуриган дарё ўрнида катта-кичик кўлу ботқоқликлар пайдо бўлган. Денгиз сатҳидан қуйида жойлашган шундай жойлардан бири Сариқамиш ботиғи деб аталиб, қуёшботар маҳалидагина ёруғликдан бир баҳя оладиган бу жойда ҳар ердан жамланиб келган қочқину беқаров етимлар, қариб-чуриб ишга яроқсиз бўлгач, эгалари етим ҳайдаган афтодаҳол қуллар, эрларидан омонлик топмаган саёқ жувонлар, севикли қаллиқлари баногоҳ қазо қилгач, бошқани эр тутишни ор билган бетоле қизлар, худосиз даҳрийлар, турли рутбали зўравонлару манглайи қаро қароқчилар қўним топишган. Улар орасида туркману қорақалпоқ, озроқ ўзбеку қозоқ, эронию курду белужилар ва яна насл-насабини унутган бир тўда авомни учратиш мумкин эди.\nУларнинг турмуши шу қадар абгор, фақирлиги шу қадар аянчли эдики, йилда атиги бир-икки ҳафтага жойлашгулик ишлар бошланишини улуғ бир неъмат каби интиқ кутишар, чунки фақат шу пайтлари оғизлари ошга етиб, кулча нон ва баъзида бир чимдим гуруч билан сийланишарди. Эшакка йил бўйи ем бериш керак, лекин Сариқамишдан келганлар пулсиз бир бурда нонга қаноат қилишар, иш охирлаши билан юртига қайтиб кетишар, тап-тақир саҳронинг олис пучмоқларида қишдан омон чиққанлари оёқларини базўр судраганча кейинги йилнинг иликузилди кунлари яна пайдо бўлишарди.\nШу ҳолидаги элатга боз устига Хива хони ҳам зулм қилиб, улар устига юриш уюштирар, тинкасини қуритиб, зиндонга ташлатар, қатл қилдирарди. Хуллас, зулм бу одамлардан яшашга муҳаббатларини буткул суғуриб олганди.\nҚавм кишиларининг бор-будлари кўксидаги муштдай бир юрак, у ҳам уриб турса бўлди. Шунинг учун ўзларига камсуқум турмушлари каби Жон деб ном қўйишган. Қалб ва хокисор умр дегани бу. Яшашга ишқию ишончи йўғидан қудратли ва бахтиёр бошқалар келиб, яна азоб бермасин, бисотида қолган бир пайса жонини ҳам тортиб олмасин, дея ўзларини атай ўликка солиб ўлимтик юради улар.\nМосква иқтисод институти битирувчиси Назар Чиғатоев йўлланма билан Тошкентдаги фирқа марказий қўмитасига келаркан, унга адашган элатни топиб, Сариқамишга қайтариш, тараққиёт сари юзлаштириш вазифаси топширилади. Аслида Назарнинг ўзи ҳам шу қавмдан бўлиб, бир вақтлар, болалигида онаси уни энди ортиқ боқолмаслигини айтиб, саҳрода ёлғиз қолдириб кетган эди.\nНазар келиб кўрса, бир вақтлар минг чоғли қавмдан 47 киши қолган, холос. Бу ерга тараққиёт келтириши керак бўлган райижроқўм вакили эса "Ўликларни тириклар кўмишади, бу ерда эса тириклар йўқ, бўлса ҳам ҳаётини фақат уйқу ва тушларида яшаётганлар бор. Уларни бахтли қилолмайсан, қувончу масрурлик тугул, улар қайғу ва мусибатларини ҳам аллақачон англамай қўйишган, неча асрлик кўргиликлар улар кўнглини кўр қилиб бўлган", дейди.\nТасаввур қилинг, чек-чегараси йўқ бийдай саҳро, на деҳқончилик, на чорвачилик қилиб бўлади, ва шу ерда бир элат яшайди. Егуликлари ўт-ўлан, шунинг учун фақат ухлашади, очлик, мадорсизлик, касаллик доимий йўлдошлари. Кун ва туннинг фарқини йўқотишган, тушларида ҳам туш кўришади, яшашга иштиёқлари ўлган...\nТабиийки, бу аҳволда қавмни бирор мақсад сари бошлашнинг деярли имкони йўқ. Воқеалар ривожини асар мутолааси асносида билиб оласиз, деган умиддамиз. Ишонтириб айтамизки, бугун Нидерландияда яшаётган ўзбек таржимони Шарифжон Аҳмедов таржимасидаги роман мутолааси адабиётга бўлган қарашларингизни янада бойитади, фикрларингизни теранлаштиради. Мутолаа асносида беихтиёр чўлни яхши кўриб борасиз, аммо у ерни макон тутган одамларнинг ўликникидан фарқи йўқ ҳаёти даҳшатга солади.\nШу жойда яна бир мулоҳазаки, Андрей Платоновнинг ўтган аср 90-йилларида Москвада нашр этилган китоби 2 миллион 500 минг нусхада чоп этилгани ва "Жон" ўзбек тилида атиги 1000 нусхада чиққани бизнинг нақадар "китобхон" эканимиз, чинакам асарлар мутолаасига рағбатимизни ҳам кўрсатади.\nИнглиз таржимони, Андрей Платонов асарлари тадқиқотчиси Роберт Чандлер "Жон" романидаги ғояни қуйидагича таснифлайди: умумий тараққиётдан четга улоқтирилган "бегона"ларни замонавий дунё билан қай тариқа қовуштириш мумкин? Қолаверса, асарни алоҳида бир жонни, қалб ва руҳни озод этиш ҳақида ҳам дейиш мумкин. Платоновнинг ўзи эса "жон"ни саодат ишқида саросар қалб тарзида тушунтиради. Демакки, "Жон" ҳар биримиз, бугунги ва барча замонлар кишилари ҳақида, деса бўлади. Қуйида асардан сараланган манзараларни эътиборингизга ҳавола этяпмиз.\nУзоқ айрилиқдан сўнг ошною таниш жойларга яна рўбарў бўлиш кимсани ўксинтириб, қайғуларга солиши болалик ёдларидан маълум - худди юрагинг иплари жонсиз бу жисмларга ҳамон боғлангану, улар эса ёлғизликда сенсиз ҳам жўшқин ва бахтиёр кунларини яшаганлари каби сени аллақачон унутиб юборишган ва сен энди нима қиларингни билмай, биртараф меҳринг билан улар қаршисида ночору мажҳул қолаверасан.\n- Хайрсиз нарсаларга кўникишнинг нима кераги бор? - деди Чиғатоев. Нега одамлар оддийгина бахтни асло етишиб бўлмас сароб деб билиб, бир-бирларига фақат ғам-ғусса раво кўришларини у ҳеч тушунмасди.\n...ёвузлик нима эканини билмаган, бошлари узра ўлим турса-да, диллари шод ва хуррам бандаларга қай бир жазою сазони раво кўриш мумкин?\n...инсон ўз қалбини нима биландир тўлдириб туриши кераклигини, бордию тўлдирадиган нарсаси қолмаса, баднафс юрак ўзи ҳайдаётган қонларни сўриб, адо қилиши мумкинлигини, зотан, у яхши биларди.\nЧидамсиз туйғуларига асир ёввойи жонзотлар ғанимига асло марҳамат қилмас ҳамда кўз ёш тўкиб дийдасининг обларида юпанчу овунч топмас. Улар фақат курашда қайғуларини арита билар, ёғийнинг қайноқ қонларидан сипқориб ёхуд тенгсиз олишувда ўзлари мағлуб бўлиб, мусибатлари ниҳоят ором топар.\nОчлигу ташналикдан силласи қуриган абгор элат қорнини бир-икки жуфт қуш мурдаси билан тўйдириб бўлмаслигини Чиғатоев яхши билар, аммо улуғ бир доҳий эмаски у, айни шу тобнинг ўзида муҳташам чора ўйлаб топсаю, топилган ана ўша тараф бу йўқсилларни саодатга йўлласа.\nБошқа юртларнинг ҳар жойида каби саҳрода ҳам беҳисоб матоҳлар бор, аммо буларни кўрар одамнинг ўзи йўқлигидан атроф бўм-бўш кўринади.\n...уқубатларда барча сезимлар соб бўлиб, охири йўқсилнинг бор бисоти - хаёл ва орзулари ҳам ўлиб битдими?.. Инсон устидан ҳар қандай зўравонлик ва зулм аввало унинг қалбини вайрон қилиб, ўлимга тобора кўниктириб боришдан бошланиши, мазлум қул устидан шу тариқа ҳукмронлик муқаррар этилишини Чиғатоев болалик хотиралари ва Москвада ўзи етишган билимларидан яхши билар эди. Мазлум шуури емирилиб, пировардида ҳуши беҳушликка, расолиги телбаликка эврилгунича кўнглига ғул солиб, қалбини сурункали мажруҳ этиш амаллари муттасил давом эттирилаверади. Хожанинг ўзи эътимод қўйиб топинган қалб ва илоҳга ширк келтириш асло кечирилмас, қулнинг қалби эса ёлғону алдовлар ва вайронкор меҳнат заҳматлари ичра эзғиланиб бораверар.\nЎтмиш умрда орттирилган бемадорлик булар юрагида тириклик туйғулари очилиб, шуурида онгли фикр куртаклари кўкаришига тўғаноқ бўлаверар.\n...ҳалок бўлиб, беному бенишон ғойиб кетаётганлар хотираси дарҳол ёддан кўтарилаверса, фақат бир ўзинигина ёдда тутиш худбин бир маслакка айланса, у ҳолда бу тирикликда яшамоққа не ҳожат?\nБаланд руҳ ва кўтаринки эҳтирослар биргина инсон қалбида муқаррар дея билиш, аслида, пуч ишонч ва такаббур хаёлдир, илло, мана шу жимиртак тошбақанинг маржон кўзларида ҳам фикр жилвасининг олис инъикоси бор, муаттар бўйлар таратган тиканак олучанинг ҳам замирида инсон аралашувисиз ўзининг улуғвор ички жараёнлари муттасил кечар ва борлиқда борлигининг шукроналари унинг ҳосилларида барқ уриб бўй кўрсатар.\n- Энг бузург нарса нима эканини билмайман, - деди Назар. - Буни ўйлаб кўрмадим, ўйлашга фурсатим бўлмади... Умуман, иккимиз туғилиб яшаётган эканмиз, демак, бизда ҳам ўша бузурглик бор, биз ҳам ўша муҳимликка соҳибмиз.\nҲеч бир элат бир-биридан жудою пароканда яшай олмас: одамлар биргина майиз эмас, қалбларини ҳам ўзаро бўлашиб, хаёлларига бир-бировини жойлаб, ҳамрозу шафиқ елкадошликдан қувват олиб яшар; йўқ эса, бошининг ич ўйларини, юрагининг латиф иштиёқларини қайларга сарф этсин, ҳазин ҳисларидан юпаниб, охири қай қабрларда ором топсин?.. Биргина ўзининг хаёлларидан озуқа олиб яшашга мубтало кас ўз қалбини ҳадемай еб битиражак, аянч йўқсилликдан ҳоли хароб, андуҳлар исканжасида охир завол топажак.\n...туйғуланишу дард чекиш, шуурланишу мужодалага шаҳдам бормоқ ҳар кимга ҳам эмас, буларнинг бари - йўқсилнинг давлати, йўқсилнинг насибасидир.


O‘zLiDeP раҳбари А.Хаитовнинг сайловчилар билан учрашувлари давом этмоқда (+фото) | O'zLiDeP\nO‘zLiDeP раҳбари А.Хаитовнинг сайловчилар билан учрашувлари давом этмоқда (+фото)\nАввал хабар қилинганидек, Тадбиркорлар ва ишбилармонлар ҳаракати – Ўзбекистон Либерал-демократик партиясидан Олий Мажлис Қонунчилик палатаси, халқ депутатлари вилоят, туман ва шаҳар кенгашлари депутатлигига номзодларнинг сайловчилар билан учрашувлари давом этмоқда.\n136-Деҳқонобод сайлов округидан Олий Мажлис Қонунчилик палатаси депутатлигига номзод А.Хаитов сайловчилар билан учрашди.\nДастлаб, депутатликка номзод А.Хаитовнинг ишончли вакили А.Нормуродов йиғилганларни номзоднинг таржимаи ҳоли билан таништирди. Шундан сўнг, депутатликка номзод А.Хаитов ўз сайловолди дастури юзасидан маъруза қилди.\n“Сўнгги уч йилда мамлакатимизда иқтисодиётни янада либераллаштириш ва модернизация қилиш мақсадида ҳаётга татбиқ этилаётган изчил ислоҳотлар ҳар жиҳатдан ўзини оқлади. Партиямизнинг сайловолди дастурида бу соҳани янада ривожлантириш бўйича аниқ вазифалар белгиланган. Дастурда илгари сурилган бир қатор мақсад ва вазифалар мамлакатда олиб борилаётган туб ислоҳотларни янги босқичга олиб чиқади деб, ўйлайман. Чунки, партия тадбиркорликка тўсқинлик – давлат сиёсатига тўсқинликдир деб қарайди”, – дейди А.Хаитов.\nШу куни халқ депутатлари Қашқадарё вилоят Кенгаши депутатлигига номзодлар О.Қурбонов ва Н.Ўтагановалар ҳам сайловолчилар билан учрашди.\nДепутатликка номзодлар ўз нутқида сайловолди дастурида белгиланган асосий йўналишлар ҳақида иштирокчиларга батафсил маълумотлар берди.\n“Бугунги учрашувда иштирок этиб, O`zLiDePнинг сайловолди дастури билан танишдим. Очиғи, партия илгари сураётган ғоялар менга жуда манзур келди. Нега десангиз учрашувда бизнинг оғиримизни енгил қилишга доир кўплаб масалалар кўтарилди, уларга ечим топиш борасида пухта режалар айтиб ўтилди. Шу сабабли бўлажак сайловларда айнан шу партия номзодларига овоз беришга аҳд қилдим”, – дейди Б.Ўролов.\nОлий Мажлис Қонунчилик палатаси депутатлигига номзод А.Хаитовнинг сайловчилар билан учрашувлари давом этмоқда.


ЎзМТРКда кўрсатувларнинг тўғридан-тўғри намойиши давом этмоқда. ХПК ва «Муносабат» байрамдан сўнг жонли эфирга қайтади - Daryo\n16:11, 23.08.2017 15141\nЎзМТРКда кўрсатувларнинг тўғридан-тўғри намойиши давом этмоқда. ХПК ва «Муносабат» байрамдан сўнг жонли эфирга қайтади\nЎзбекистон миллий телерадиокомпанияси кўрсатувлари жонли эфирда чиқиши тўхтагани ҳақидаги хабарлар ўз тасдиғини топмади. Бу ҳақда «Дарё»нинг ЎзМТРКдаги манбалари маълум қилди.\nБир қатор нашрларда Ўзбекистон телевидениесида кўрсатувларнинг жонли эфирга чиқиши тўхтатилгани, хусусан, Халқаро пресс-клуб анжуманлари «Ўзбекистон 24» ва бошқа телеканалларда тўғридан-тўғри эфирда узатилмайдиган бўлгани ҳақида хабарлар берилган эди. Бундан ташқари, «Ўзбекистон» телеканалидаги Қуддус Аъзам муаллифлигидани «Муносабат» кўрсатуви ҳам жонли эфирдан олингани айтилган эди.\n«Ёшлар» телеканалидаги манбанинг маълум қилишича, каналнинг «Давр мавзуси» кўрсатуви 22 август куни илк бор тўғридан-тўғри эфирда намойиш этилган. «Ўзбекистон 24» телеканалидаги манбанинг сўзларига кўра, янгиликлар дастурлари, интервьюларнинг жонли эфирдаги намойиши давом этмоқда. Хусусан, 23 август куни тўғридан-тўғри эфирда сенатор Алишер Курманов билан уюштирилган.\n«Ўзбекистон» телеканалидаги манбанинг маълум қилишича, жонли эфирдаги кўрсатувлар намойиши вақтинча — эфир байрам дастурлари билан тўлиб кетгани муносабати билан тўхтатилган. Сентябрь ойида шу кунгача жонли эфирда чиққан кўрсатувлар тўғридан-тўғри эфирга қайтади.\nМавзуга доир: Шерзод Қудратхўжаев: Халқаро пресс-клуб ўз фаолиятини давом эттиради\nАввалроқ Халқаро пресс-клуб раиси Шерзодхон Қудратхўжаев «Дарё» интернет-нашрига берган интервьюсида «тўғридан-тўғри эфирга чиқиш техник сабабларга кўра вақтинча тўхтатилгани»ни маълум қилган эди. Қайд этиш жоиз, ХПКнинг 23 август куни Халқ таълими вазирлиги вакиллари билан бўлиб ўтган анжумани жонли эфирга чиқмади.\nХалқаро пресс-клубнинг 23 августдаги анжумани олдидан.\n«Kun.uz»нинг хабар беришича, 21 август куни ЎзМТРК медиа-марказида Ўзбекистон бош вазири Абдулла Арипов ва Президент давлат маслаҳатчиси Хайриддин Султонов иштирокида мажлис бўлиб ўтган. Баъзи кўрсатувларнинг жонли эфирга чиқишини вақтинча тўхтатиш ҳақидаги қарор ҳам айнан шу мажлисда қабул қилингани айтилмоқда.\nШунингдек, шу йиғилишда Хайрулла Нуриддинов «Ўзбекистон» телеканали директорлигидан яна ЎзМТРК раиси биринчи ўринбосарлигига қайтарилган, «Ўзбекистон 24» телеканали раҳбари Озод Ҳамидхўжаев вазифасидан озод этилган.\n23:11, 18.09.2020 135176\n01:54, 06.05.2021 3504\n23:58 Бугун 7998\n23:54 Бугун 7260\n23:42 Бугун 3737\n17:59 Бугун 62083


Олима ва тадбиркор - Шоҳида Султонованинг байрам табриги » MUZAFFAR.UZ\nОлима ва тадбиркор - Шоҳида Султонованинг байрам табриги\nТақдир тизимида турли қисмат соҳибаларимиз. Кимдир оила бекаси, кимдир жамоат арбоби, кимдир шоира-ю олима. Кимдир фермер-деҳқон, кимдир гулчи ва чевар. Ким бўлишимиздан қатьий назар мана шу оламнинг энг муҳим ва энг буюк аёл деган номига эгамиз.\nАёл бўлмаса дунё яралмас,\nАёл бўлмаса шодлик ҳам бўлмас,\nБўлмайди қувончу, бахт деган сўз ҳам,\nТонгдаги қуёш ҳам бизсиз кулолмас.\nБизнинг бахтимиз аёл бўлиб туғилганимиз. Мана шу бахт қаърида фарзандларимизнинг кувончу ташвишлари,ёримизнинг меҳр-муҳаббати, керак бўлса жаҳлдор феъл-атвори ҳам бизнинг бўйнимиздаги тақдир маржонини безаб тургувчи зийнатимиздир. Шунинг учун ҳам биз аёл бўлиб туғилдик. Чунки биз тақдир синовларига энг чидамли ҳилқатлармиз. Баҳорни нечун бизга қиёслайдилар, нечун бизга баҳор фаслини байрам килиб танладилар? Чунки, уйғониш даврининг тўлғониб, ҳаётни безашга уринаётган куртак ҳам ўзимиз, негаки жала, шамолларда ҳам жиққа ҳўл бўлса-да ҳаётга чирой таратишга уринаётган табиат тимсолимиз. Демоқчиманки, биз дунёда энг бахтли инсонлармиз.\nИшим юзасидан Республикамизнинг турли жабҳаларида бўлдим. У ерларда биз билмаган, танимаган бўлсак-да энг жасоратли, энг мардона меҳнаткаш, фидоий аёлларимиз билан яқиндан танишиб, уларнинг ишларига тасаннолар айтдим.\nАзиз ва муқаддас аёллар, мўътабар, фаришта онахонлар, опа-сингиллар, биз ҳам шу бизга аталмиш баҳор байрамининг безакдошлари сифатида эканмиз, ҳаммангизни фурсатдан фойдаланиб, 8- март бизнинг байрамимиз билан чин қалбимдан табриклайман.\nУшбу табригимни бутун Республикамиз аёлларига бағишлайман. Дунёдаги энг гўзал сўзлар, энг улкан тилаклар барчаси сизга армуғон бўлсин!\nБилингки, қаерда ва ким бўлмайлик, биз муқаддас аёлмиз. Барчангизга яна бир бор байрам муборак бўлсин!\n"Hamkor Stimul Servis" Инновацион лойиҳалар илмий тадқиқот Маркази раҳбари, профессор: Шоҳида Султонова.\nЧоп этилган: 8-03-2019, 03:42\nМақола муаллифи: Шоҳида Султонова\nМумтоз Шаҳобиддиннинг янги йил тилаклари\nЧоп этилган: 28-12-2018, 03:40\nЧоп этилган: 8-03-2018, 08:31\nЧоп этилган: 27-12-2017, 01:17\nЧоп этилган: 28-03-2017, 07:09\nЎғил уйлантириб, қиз узатиб...қутуламизми?\nЧоп этилган: 20-06-2016, 10:47\nМуҳаррир минбари - Байрамингиз муборак, азиз аёллар!\nЧоп этилган: 8-03-2017, 15:09\nСанжар Шодиев ...\nСанжар Шодиевга ...\nФильмлар кўриги ...\nОлима ва ...\nЖаъфар Мўминов ...


Хоҳ ишонинг, хоҳ ишонманг – Xiaomi’нинг яна битта янги смартфони Geekbench’да «кўринди»! - Terabayt.Uz\nХоҳ ишонинг, хоҳ ишонманг – Xiaomi’нинг яна битта янги смартфони Geekbench’да «кўринди»!\nXiaomi компанияси ўзининг саккиз йиллиги арафасида ҳар хил моделларда смартфонлар тайёрлаб чарчамаяпти. Кунда-кунора бўлмаса-да, ҳафтада бир-икки марта унинг бирор янги мобил девайс ҳозирлаётгани ҳақида маълумот тарқалади.\nЎҚИНГ: Xiaomi Strakz: номаълум арзон смартфон бенчмаркда ғалати натижа кўрсатди\nGeekbench бенчмаркида 16 май куни текшириб кўрилган ушбу смартфон Xiaomi E6 кодли номи остида яширилган. Синов пайти базада сақланиб қолган маълумотларга кўра, янги телефонга Qualcomm компаниясининг саккиз ядроли, 2,0 ГГц такт частотасида ишловчи процессор ўрнатилган. Интернет-манбаларнинг таъкидлашларича, бу Snapdragon 625 чипи бўлиши эҳтимоли юқори. Америкалик чипсознинг ушбу маҳсулоти ARM Cortex-A53 ядроларини қўллайди; уларга Adreno 506 график тезлатгичи, Hexagon DSP рақамли сигнал процессори ҳамда Snapdragon X9 LTE уяли модеми шериклик қилади.\nБенчмаркдаги тест натижаларига кўра, Xiaomi E6 смартфони 3 гигабайтлик тезкор хотирага эга. Унга Android операцион тизимининг сўнгги – 8.1.0 Oreo талқини ўрнатилган.\nЎҚИНГ: Тўлиқ рўйхат: Xiaomi бу йил яна қандай смартфонлар тақдим этади?\nМана, Xiaomi E6 кодли номи остидаги смартфоннинг Geekbench’даги кўрсаткичлари билан танишамиз:\nСмартфон дисплейининг ҳамда камераларининг хусусиятлари ҳозирча ошкор этилмаётир. Лекин шуни таъкидлаш керакки, Snapdragon 625 платформаси FHD+ ҳамда WUXGA форматидаги экранларни, шунингдек, 24 мегапикселли битта ёки 13 мегапикселли қўшалоқ модулли камераларни қўллаб-қувватлайди.\nКузатувчилар ушбу моделнинг Redmi туркумига мансуб, ўрта нархли смартфон бўлишини тахмин қилишмоқда, аммо унинг тақдимот санаси ва бошқа хусусиятлари номаълум. Xiaomi’нинг аллақачон бозорга тақдим этилган кўплаб моделлардаги смартфонларини эса Ўзбекистонда ҳам расмий кафолат билан олиш имкони бор.\nЎҚИНГ: Тошкентда Xiaomi смартфонлари ва бошқа гаджетлари нархлари (2018 йил 12 май)\n#Geekbench #андроид смартфон #хабарлар #Xiaomi E6


Qalampir.uz - Бош прокуратура болаларининг заҳарланиши бўйича маълумот берди\nБош прокуратура болаларининг заҳарланиши бўйича маълумот берди\n16:42, 09.10.2018 Жамият\nТарбияланувчиларнинг нега заҳарлангани ўрганилган.\nАввалроқ, Тошкент шаҳар Мирзо Улуғбек туманидаги 433-мактабгача таълим муассасасида 32 нафар тарбияланувчи овқатдан заҳарлангани ҳақида хабар берган эдик.\nЎзбекистон Республикаси Бош прокуратураси мазкур заҳарланиш воқеаси бўйича “Qalampir.uz”га қуйидагиларни маълум қилди.\nКеча, 8 октябрь куни соат 10:00 ларда Мирзо Улуғбек туманидаги 2-сонли болалар юқумли касалликлар шифохонасига Мирзо Улуғбек туманида жойлашган 433-сонли мактабгача таълим муассасасининг 7 нафар тарбияланувчилари “Ўткир ичак диареяси” ташхиси билан ётқизилган.\nСўнг 70 та ота-она мурожаат килган, текширув натижасида 30 та болада овкатдан захарланиш аникланган. Шифокорлар томонидан кўрсатилган тиббий ёрдан натижасида уларнинг аҳволи ҳозирда қониқарли ҳолатда.\nТуман Давлат санитария ва эпидемиология назорат марказининг хулосасида, муассасага 2018 йил 3 август куни кўп миқдорда сариёғ маҳсулоти олиб келиниб ҳозирги кунга қадар истеъмолда фойдаланиб келингани айтилган. Шунингдек, таомнома бўйича 2-овқат учун тайёрланган тефтель йўриқнома қоидаларига зид равишда тайёрлагани, эскирган ошхона жиҳозларидан фойдаланиб келингани, иккинчи музлатгич носоз ҳолда эканлиги, барча озиқ-овқат маҳсулотлари бир музлатгичда сақланаётгани кўрсатилган.\nМазкур ҳолат юзасидан кеча, 8 октябрь куни Мирзо Улуғбек туман ИИБ томонидан ЖКнинг 257-моддаси 1-қисми билан жиноят иши қўзғатилган.\nТеглар:МТМ Заҳарланиш Бош прокуратура\nСамарқандда фирибгар аёл ушланди\nШон-шараф майдонида Мирзиёев оркестр садолари остида кутиб олинди\n17:20, 11.12.2018 3 444\nМТМлар иш вақтини узайтириш таклиф қилинди\n14:25, 10.12.2018 3 833\n16:20, 07.12.2018 1 702\n10:02, 07.12.2018 2 544\n16:17, 06.12.2018 9 146


Қорачиқ | 730 миллион долларлик алимент\n730 миллион долларлик алимент\nБирлашган араб амирликларининг Дубай амири Англия судида кўриб чиқилган ажрашиш даъвоси натижасида собиқ турмуш ўртоғи малика Ҳаяга рекорд даражада товон пули тўлашга маҳкум этилди. Судда Дубай амири Ал Мактумнинг собиқ аёлига ва фарзандларига жами 554 миллион фунт (730 миллион доллар) товон пули тўлашга қарор чиқарилди.\n2019 йили Британияга ҳаёти хавф остида эканлиги сабабли сиғинган малика Ҳая Дубай амири Ал Мактумдан Англияда бўлиб ўтган суд орқали ажрашди. Натижада БААнинг Дубай амири билан олтинчи хотини орасидаги ажрашиш даъвосида тўланадиган товон пули миқдори аниқ бўлди.\nБритания олий суди БАА президенти ўринбосари, бош вазири ва Дубай амири шайх Муҳаммад бин Рашид ал Мактумнинг ажрашиш келишувига кўра собиқ аёлига 730 миллион доллар тўлашга ҳукм ўқиди.\nБундан ташқари давом этадиган тўловлар учун 290 миллион стерлинг банк кафолати ва 10 миллион стерлинг пул талаб қилинди. Яна бунга қўшимча Мактумга фарзандларининг таълими учун 3 миллион стерлинг тўлаш мажбурияти юкланди.\nСудья суд қарорини изоҳлаб, оилага бўлган таҳдид ташқаридан эмас, Дубай амиридан келганлигини таъкидлади. Иордания қироли Абдуллоҳнинг синглиси бўлган 47 ёшли малика Ҳая 2019 йили Бирлашган араб амирликларидан қочиб Британияга сиғинганди.\n730 миллион доллар\nКипр элчихоналарини бекитмоқда\nРуҳонийлар қурбонларига товон\nТуркия билан Россияни яраштирмоқчи


«Чорсу» бозорига тегишли бўлган банк ҳисоб рақамлари музлатилди – mulkdor.com\n«Чорсу» бозорига тегишли бўлган банк ҳисоб рақамлари музлатилди\nOctober 25 2018, 10:10 ЖамиятИқтисодКоррупцияСиёсатЎзбекистонХабарлар\nШайҳонтоҳур тумани МИБ ходимлари «Чорсу» бозорининг («Эски Жува деҳқон бозори» АЖ) электр энергиядан 2 миллиард сўмдан ортиқ қарздорлиги борлигини аниқлади. Бу ҳақда МИБнинг пойтахтдаги бўлими маълумотига асосланиб «Repost» нашри ёзмоқда.\nТаъкидланишича, «Чорсу» бозори 4 йил давомида электр энергиядан ноқонуний равишда фойдаланиб, давлатга катта миқдорда зиён келтирган. МИБ ходимлари томонидан ЖКнинг 185-моддаси II ва IV қисми билан жиноий иш қўзғатилган.\nАйни пайтда, «Чорсу» бозорига тегишли бўлган банк ҳисоб рақамлари музлатилган. Ҳисоб рақамидаги қолдиқ сумма — 172 млн сўм давлат ҳисобига ўтказилган. Бундан ташқари, МИБ ходимлари томонидан қарздорнинг қиймати 11 мрлд сўм бўлган мол-мулки хатланган.\nМаълум қилинишича, «Эски Жува деҳқон бозори» қарздорлиги қопланмаган тақдирда, 1,5 млрд сўм қийматдаги мол-мулк давлат фойдасига мусодара қилинади.


Ҳиндистон Бош вазири кутилмаганда Хитой чегарасига борди | Qalampir.uz\nҲиндистон Бош вазири кутилмаганда Хитой чегарасига борди\nОлам\t04 Июль 10:22 10158\nҲиндистон Бош вазири Нарендра Моди кутилмаганда Хитой билан чегарада жойлашган баҳсли ҳудуддаги ҳарбий базага ташриф буюрди. Бу ҳақда “Associated Press” хабар бермоқда.\nҲукумат раҳбари қуролли кучларнинг юқори мартабали амалдорлари ҳамроҳлигида Ладакхдаги базага етиб келди. У ерда у аскарларга нутқ сўзлади. Моди уларга мамлакат қийин вазиятдан фақат кучли бўлиб чиқишини айтди ва уларнинг жасоратини мақтади. У, шунингдек, Хитойнинг ҳаракатларига аниқ мурожаат қилиб, экспанционистик сиёсат даври тугаганини эслатиб ўтди.\nЭслатиб ўтамиз, Ҳиндистон армияси 26 июнь куни Хитой билан чегарадаги Ладакх туманига қўшимча қўшин контингентини жойлаштирди. “The Times of India” газетасининг ёзишича, жами 30-36 минг кишилик учта пиёдалар бўлинмаси, танклар ва артиллерия қурилмалари Хитой билан чегарада жойлаштирилган. Ҳиндистон ҳарбий-ҳаво кучлари жангчилари бу ҳудудни мунтазам равишда патруль қилмоқда.\nДунёда аҳолиси энг зич жойлашган икки мамлакат – Ҳиндистон ва Хитойни расмий равишда ўрнатилмаган ва чегараланмаган, фақатгина назорат чизиғи ажратиб туради. Шу нуқтаи назардан, ҳар бир томон буни ўзича тушунади. Чегара ҳудудининг иккита қисми мунозарали бўлиб қолмоқда: Кашмирнинг шимоли-шарқий қисми ва Аруначал Прадеш штатининг шимоли.\n25 Октябрь 10:08 57890\n25 Октябрь 14:58 50491\n25 Октябрь 08:27 35739\n25 Октябрь 14:27 31395\n26 Октябрь 11:42 26002


Туркия президенти ҳайит намози пайтида ҳушидан кетди\nТуркия президенти Ражаб Тоййип Эрдўғон ҳайит намозини ўқиётган пайтда ҳушидан кетиди. Бу ҳақда 25 июнь куни CNN Turk телеканали хабар берди.\nТелеканалнинг билдиришича, Эрдўғон Истанбулнинг Оташехир туманидаги Мимар Синан масждига ҳайит намозини ўқиш учун келган. Ҳайит намози вақтида кутилмаганда турк президенти хушидан кетган.\nШифокорлар унга шошилинч тиббий ёрдам кўрсатганидан сўнг кўп ўтмай Эрдўғон ўзига келган.\nХабарда айтилишича, Эрдўғоннинг хушидан кетишига унинг қонида қанд миқдори ошиб кетгани сабаб бўлган.


«Номусга тегиш иши». ИИБ терговчиси жиноятни яширганми? - Zamin.uz\n16:27 / 23.10.2020\nСамарқандда таниқли эстрада хонандаси вояга етмаган қизнинг номусига теккани, бироқ ИИБ унинг ҳаракатларида жиноят аломатлари йўқ, деб топгани-ю масалага прокуратура аралашгач, ички ишлар органи терговчисининг «жиноят иши қўзғатишни рад қилиш ҳақидаги қарори» бекор қилинганидан хабарингиз бор.\nОлиб борилган қўшимча тергов ҳаракатлари натижасида Каттақўрғон туман ИИБ ҳузуридаги ТБ терговчиси «тополмаган» жиноят аниқланган кўринади. Яъниким, ҳолат бўйича Жиноят кодексининг 118-моддаси (номусга тегиш) аломатлари билан «иш» қўзғатилди. Мазкур маълумотни Бош прокуратура матбуот хизмати тасдиқлади.\nУнга кўра, қўзғатилган жиноят иши Каттақўрғон тумани ИИБдан Самарқанд вилоят ИИБ ҳузуридаги тергов бошқармаси иш юритувига ўтказилиб, назоратга олинган. Маҳкама матбуот хизмати ҳолат инсоннинг шахсий ҳаётига тааллуқлиги эътиборидан «иш» бўйича бошқа тафсилотларни очиқлашни лозим топмади.\nМаълумки, номусга тегиш — ўта оғир жиноят ҳисобланади. Воқелик бўйича дастлабки суриштирув ҳаракатлари ўтказган Каттақўрғон тумани ИИБ терговчисининг «иш»ни ёпиб юбориши, қачонки ҳолат ОАВда ёритилиб, прокуратура аралашганидан кейин вазият 180 градусга ўзгариб, жиноят қўзғатилгани катта савол туғдиради. Туман ИИБ терговчисининг жиноят аломатлари йўқ, дея хулоса қилгани унинг профессионал маҳоратини шубҳа остига қўядими ёки профессионал ҳалоллигиними? Гап ўта оғир жиноят ҳақида кетяпти, ахир?!\nМазкур оғриқли савол муаллақ қолмаслиги керак. “Замин” янгиликларини “Twitter”да кузатиб боринг\n11-09-2020, 23:30, Жамият\nБош прокуратура «бош шифокор иши» бўйича баёнот берди\n10-09-2020, 21:10, Жамият\nЯширилган чет эл валютаси тўхтатиб қолинди\n25-07-2019, 21:18, Жамият\nСифати кафолатланмаган маҳсулотларни 28 300 АҚШ долларига пулламоқчи бўлган шахс қўлга олинди\n25-07-2019, 18:06, Жамият


Jomboy tongi gazetasi – Telegram\nJomboy tongi gazetasi\n🔵 ЎЗБЕКИСТОНДАН МАЛАЙЗИЯГАЧА\nБатафсил: ➡ https://bit.ly/2TKxdPI\nКаналга уланиш: ➡ @jomboytongi\n(Боши ўтган сонда)\n709 views 10:01\n🔵 Ҳоким уларни эшитди\nБатафсил: ➡ https://bit.ly/2UmqTCt\nҲоким уларни эшитди\nТуман ҳокими У.Назаровнинг 46-умумтаълим мактабида ўтказган сайёр қабулида фуқаролардан шу каби мурожаатлар келиб тушди. Туман архитектори ва ободонлаштириш бошқармаси кўча билан боғлиқ муаммони ўрганиб, жойида бартараф этадиган бўлди. – 46-мактабнинг биноси…\n803 viewsedited 12:40\n🔵 Талдираззоқ ва Ширинкентда мурожаатлар тингланди\nБатафсил: ➡ https://bit.ly/2YBRw5N\nТалдираззоққа МТМ керак\nТалдираззоқ маҳалласида туман ҳокими, биринчи сектор раҳбари У.Назаров аҳоли билан очиқ мулоқот ўтказди. Сайёр қабулда ички йўлларни ободонлаштириш, электр энергияси ва суюлтирилган газ етказиб беришда юзага келаётган муаммолар, ҳудуддаги ижтимоий объектлар…\n832 viewsedited 15:08\n🔵 Жомбой ҳокимияти меҳрибонлик уйига китоб совға қилди\nКаналга уланиш: ➡ https://t.me/jomboytongi\nМеҳрибонлик уйига китоб совға қилинди\nУчрашувда Жомбой туманида туғилган 10 нафар тарбияланувчига китоблар жамланмаси совға қилинди. – Уларнинг саккиз нафари қизлар бўлгани сабабли, тарбияси, таълим олишига алоҳида эътибор қаратганмиз, – дейди муассаса раҳбари О.Юсупов. – Ўйлайманки, бугунги…\n827 views 18:02\n20 март куни Жомбой тумани Деҳқонобод маҳалласи ҳудудида бир қизни машина уриб кетди.\nУ тезлик билан туман тиббиёт бирлашмасига олиб келинган. Айни пайтда жонлантириш бўлимида.\nБўйи 160 см., ёши тахминан 20 ларда. Ўзининг кимлигини, қаердан эканлигини айтиб беролмаяпти.\nКим бу қиз ҳақида маълумотга эга бўлса, қуйидаги рақамларга боғланишини сўраймиз: +998664752226\nЯхшилик қилинг, яхшилар!\n❇ Биз эндигина 500 довонни ошиб ўтдик 👍\n❇ Бундан кейин ҳам жўяли, олди-қочдилардан нари бўлишга ҳаракат қиламиз 😉 😎\n❇ Бизни кузатаётганингиз, ишончингиз учун раҳмат! 👏\n770 views 04:58\n#Шошилинч! 20 март куни Жомбой тумани Деҳқонобод маҳалласи ҳудудида бир қизни машина уриб кетди. У тезлик билан туман тиббиёт бирлашмасига олиб келинган. Айни пайтда жонлантириш бўлимида. Бўйи 160 см., ёши тахминан 20 ларда. Ўзининг кимлигини, қаердан…\n✅ Қизнинг яқинлари топилди!\nУргут тиббиёт коллежи ўқувчиси М.С. экан!\n🔴 Машина уриб кетган қизнинг ўн кун давомида яқинлари топилмаганлиги тўғрисида аччиқ мулоҳазамиз бор.\nБизни кузатиб боринг. Тез орада!\nТез орада қизнинг онаси алоқага чиқди. Қувончи ва ҳавотирини тасвирлаб ўтириш ортиқча. Ўн кундан буён фарзандининг тақдиридан у хабардор эмас!\n🔵 Жомбойда бир кунда 14 та боғча очилди\nБатафсил: ➡ https://bit.ly/2TQeLoU\nЖомбойда бир кунда 14 та боғча очилди\nНўш маҳалласида қурилган янги 27-МТМ 75-нафар болажонларни ўз бағрига олди. Қурилиш ишларига 1 миллард 250 милион сўмлик давлат маблағлари йўналтирилди. – Икки нафар набирам шу боғчада таълим-тарбия олади, – дейди меҳнат фахрийси Қаҳҳор Абдуқодиров. – Уларга…\nИИБ беморнинг яқинларини огоҳлантирган\nКеча «Жомбой тонги» газетаси телеграм каналида эълон қилинган “ИИБнинг ўн кунлик “оғир” вазифасини шифокор ўн дақиқада уддалади!” сарлавҳали мақолани ўқидик. Хабарда келтирилган маълумотларга жавобан қуйидагиларни маълум қиламиз.\nҲақиқатан ҳам жорий йилнинг 20 март куни тахминан соат 20:30 ларда Жомбой туман Қорамўйин МФЙ ҳудудидан ўтувчи “М-39” “Алмата-Тошкент-Термиз” автомобиль йўлининг 1064 километрида автоҳалокат содир бўлган. Ҳайдовчи Х.А. “Ласетти” русумли автомашинаси билан йўлнинг қатнов қисмидан ўтиб кетаётган пиёдани уриб юборган. Натижада пиёда турли даражадаги тан жароҳатлари билан Жомбой туман тиббиёт бирлашмасига ётқизилган.\nВоқеа жойига Жомбой туман ИИБ ҳузуридаги ТБ терговчиси, катта лейтенант Э.Шамсиев, туман ИИБ ЭКГ эксперти Ғ.Дўстов, туман ИИБ ходимлари А.Бозоров ва М.Ҳусенов чиққан.\nОлиб борилган терговга қадар текширув ҳаракатлари давомида номаълум аёл жинсига мансуб шахс Ургут тумани Почвон қишлоғида яшовчи М.С. эканлиги аниқланган.\nМ.С. мулоқотга кириша олмаётганилиги сабабли бу ҳақда далолатнома расмийлаштирилган.\nтуман ИИБ тергов бўлими бошлиғи, майор.\n904 views 06:08\n🔵 ДИРЕКТОРНИНГ ИШИ ПРОКУРАТУРАГА ОШИРИЛДИ\n“Жомбой тонги” газетасининг 2019 йил 20 мартдаги 11-сонида “Муаллимнинг қадри ошдими?” сарлавҳали мақола чоп этилган эди.\nУнда 51-умумтаълим мактабидаги носоғлом муҳит, бир гуруҳ ўқитувчиларнинг таҳририятга ёзган шикояти ўрганилган. Директорнинг ғайриодатий ишлари атрофлича таҳлил этилган.\nТуман халқ таълими бўлимига ҳам айни шу мазмундаги мурожаатлар келиб тушган эди.\nМасалани жойида ўрганиш учун вилоят ХТБ, туман молия ва халқ таълими бўлими ходимларидан иборат ишчи гуруҳ тузилди.\nДиректорнинг фаолияти, норозиликка сабаб бўлган жиҳатлар уч кун давомида ўрганиб чиқилди. Дастлабки текширув, ўрганиш натижаси бўйича туман ва вилоят прокуратурасига маълумот тақдим этилди.\nАйни пайтда ўқитувчиларнинг мурожаати ва ишчи гуруҳ берган якуний хулоса ҳуқуқни муҳофаза қилиш органлари томонидан ўрганилаётганлигини маълум қиламиз.\n879 viewsedited 07:37\n🔵 СОЛИҚ БОШҚАРМАСИ БОШЛИҒИГА САВОЛИНГИЗ БОРМИ?\nЖорий йилнинг 6 апрель куни соат 9:00 да Жомбой енгил саноат касб-ҳунар коллежида вилоят давлат солиқ бошқармаси бошлиғи, IV сектор раҳбари Шодиёр Аҳмедовнинг сайёр қабули ўтказилади.\nМурожаатларга тезкор ечим топиш мақсадида сайёр қабулда вилоятдаги бошқарма ва идораларнинг раҳбарлари, масъул ходимлари қатнашади.\n❇ ЖОМБОЙ ТУМАНИ ҲОКИМИГА МУРОЖААТ ҚИЛМОҚЧИМИСИЗ?\nЖорий йилнинг 7 апрель куни соат 20:00 да Самарқанд вилоят телерадиокомпаниясининг “Очиқ мулоқот” кўрсатувида Жомбой тумани ҳокими Умиджон Назаров, сектор раҳбарлари ва туман мутасаддилари иштирок этади.\nСиз ўзингизни қийнаётган масалалар бўйича ўша куни соат 20:00 дан бошлаб 233-96-01, 233-96-07, 233-96-08 ва 233-96-09 телефон рақамлари орқали мурожаат қилишингиз мумкин.\nШунингдек, бугундан бошлаб ҳокимнинг +998 93 3393508 телеграм мессенжирига мурожаат қолдириш имкониятингиз бор.\n1.3K viewsedited 14:40\n📸 РАКУРС: ЗАВҚЛАНИНГ, ТАФАККУР ҚИЛИНГ!\n(Жомбойнинг бетакрор манзаралари фотомухбир нигоҳида)\nБатафсил: ➡ https://bit.ly/2FRROgq\nРакурс: завқланинг, тафаккур қилинг\n1.0K views 05:32\n🔵 МУНОСАБАТСИЗ МУНОСАБАТ\n🔵 МАКТАБГАЧА ТАЪЛИМ БЎЛИМИНИНГ ЎРНИ ҚАНИ?\n"Жомбой тонги" газетасининг шу йил 15 март сонида “Газ баллонини ёнидан тўлдираётган боғча опалар ёхуд гўштдан “парҳез” қилаётган болалар” номли мақола чоп этилганди. Туман мактабгача таълим бўлими мудири Д.Облоқулова мақолага муносабат билдирди. Таҳририятга йўлланган хатда жумладан, шундай дейилади:\n“30-мактабгача таълим муассасаси ҳақиқатан таъмирга муҳтож. 50 ўринга мўлжалланган боғчада 3-7 ёшли 75 нафар бола тарбияланмоқда. Шундан 25 нафари қисқа гуруҳга қабул қилинган. Қолгани асосий гуруҳда тарбияланади.\nМақолада айтилганидек, таом тайёрлаш учун суюлтирилган газ баллони ишлатиляпти. Аммо уни газ билан тўлдириш масаласи смета харажатига киритилмаган. Бу борада амалий чоралар кўриш режалаштирилган.\nМТМларни дезинфекция ва дори воситалари билан таъминлаш корпоратив биржа орқали амалга оширилади.\nТаъминотчилар томонидан ҳафтанинг ҳар душанба куни озиқ-овқат маҳсулотларини етказиб беришда кечикиш ҳолатлари учраб турибди. Ўша куни ҳам 14-МТМга гўшт вақтида етказиб берилмаган. Гўштнинг ўрнини босиш учун ноилож таомга тухум ишлатилган.\nЖорий йилдан бошлаб, мактабгача таълим ҳамда соғлиқни сақлаш вазирликлари томонидан аутсорциунг тизими йўлга қўйилмоқда. Бу озиқ-овқат таъминотидаги узилишларга барҳам бериб, сифатсиз овқатланишнинг олдини олади”.\nP/S: Эътибор берилган бўлса, мақола сўнгида бир қатор саволлар қўйилган. Хўш, юқоридаги жавоб хатида қайсидир муаммонинг бартараф этилгани айтиляптими? Афсуски, йўқ.\nДемак, шундай хулоса қилиш мумкин. Суюлтирилган газ масаласи смета харажатига кирмагунча, боғча опалар газ баллонни чўнтагидан тўлдириб келишга мажбур бўлаверади. Аутсорциунг тизими йўлга қўйилмаса, боғчалар гўштсиз қолаверади. Лекин унгача таъминотчининг масъулиятини ошириш ҳақида кимдир бош қотиряптими?\nТиббий дори воситаларининг яроқлилик муддати ўтиб кетгани кимнидир қизиқтирдими? Бошқа муассасаларда бундай ҳолатлар йўқми?\nХўп, мактабгача таълим бўлими раҳбари соҳада янги эканлигини айтмоқда. У масъул ходимлари Жаҳонгир Тўхтаев ҳамда Муқаддас Зоирова бу саволларга жавоб бера олишини маълум қилди. Ходимлар билан уч-тўрт марта телефон орқали гаплашишга уриндик. Жавоб хатига аниқлик киритмоқчи бўлдик. Аммо бундан наф чиқмади. Англашиладики, бу муаммолар масъул раҳбарни ҳам қизиқтирмайди.\nМуассасаларнинг озиқ-овқат таъминоти, фаолиятидаги камчиликларни бартараф этиш кимнинг зиммасида? Муносабатдан тушундикки, мактабгача таълим бўлимининг ўрни, кўмаги умуман боғчаларга етиб бормаяпти.\n1.2K viewsedited 09:03\nЖудаааа жиддийлашиб кетдик😉 Қисқа танаффус, деб қабул қилинг, ҳурматли кузатувчи!\n1.2K viewsedited 09:18\n🔵 23-мактабга китоб совға қилишди\nТуман маданият бўлими бошлиғи Асқар Абдураззоқов ўзи таҳсил олган 23-умумтаълим мактабига китоб совға қилди.\n829 viewsedited 11:16\n📌 Бугун: Ўзбекистон халқ шоири Ҳабиб Саъдулла таваллуд топган кун\n🔵 “АВВАЛО, ХАЛҚ ШОИРИ ЭМАС, ОНАМНИНГ ЁЛҒИЗ ЎҒЛИМАН”\nБатафсил: ➡ https://bit.ly/2IgebPb\n“Аввало, халқ шоири эмас, онамнинг ёлғиз ўғлиман”\nБу сўзни илк бор эшитганимда бешинчи синфда ўқирдим. Ўзимча шеър машқ қилиб юрганимни кўрган дадам қўлимдан етаклаб уйларига олиб борди. Устоз қораламаларимни бирма бир ўқиб кўрди. Қошлари чимрилган, ўйчан қиёфаси ҳануз кўз олдимда. – Хўш, қори бола, – деди…\n755 viewsedited 16:40\n🔵 "Эзгулик кутубхонаси" энди туманимизда. Ғоя муаллифи ҳам жомбойлик\nБатафсил: ➡ https://bit.ly/2CYRsUh\n“Эзгулик кутубхонаси”ни жомбойлик ижодкор ташкил этяпти(ми?)\nСамарқанд шаҳрининг аҳоли гавжум жойлари, хиёбонларида “Эзгулик кутубхонаси” ташкил этилганидан хабарингиз бўлса керак. Лойиҳанинг асосий муаллифи ва ташкилотчиси жомбойлик Ҳайрулла Мамасолиев бўлади. Юртдошимиз хайрли ишни давом эттирмоқда. Бугун унинг ташаббуси…\n832 views 16:40\n📢 Бу "қаҳрамонлар"ни танийсизми? Бу тоифалар на миллатни, на ўзини ҳурмат қилади!


Татьяна Каримова ва Лола Каримова “Минор” масжидини зиёрат қилди | Мулоҳаза қила оладиганлар учун.\nТатьяна Каримова ва Лола Каримова “Минор” масжидини зиёрат қилди\nЎзбекистон Республикасининг биринчи Президенти Ислом Каримовнинг турмуш ўртоғи Татьяна Каримова ва қизлари Лола Каримовалар 2016 йил 10 октябрь куни шаҳримиз марказида қад ростлаган “Минор” жомеъ масжидини зиёрат қилиш мақсадида ташриф буюрди. Бу ҳақда Ўзбекистон мусулмонлари идорасининг Тошкент шаҳар вакиллиги сайтида хабар берилди.\nУшбу масжид республикамизнинг биринчи Президенти Ислом Каримовнинг бевосита тавсия ва ташаббуси билан 2013 йил 29 июлда Тошкент шаҳрининг Минор маҳалласи ҳудудида бунёд этилган.\nРеспубликамизнинг биринчи Президенти Ислом Каримовнинг турмуш ўртоғи Татьяна Каримова ва қизи Лола Каримовани ЎМИ Тошкент шаҳар бош имом-хатиби Анвар қори Турсунов, Тошкент шаҳар вакиллиги ходимлари ва масжид жамоаси кутиб олишди. Зиёратчилар даставвал масжидга ўзгача кўрк бағишлаб турган фаввора ва ҳудудда олиб борилган ободонлаштириш ишлари билан таништирилди. Шунингдек, масжиднинг ички ҳовлиси, ЎМИ Тошкент шаҳар вакиллиги маъмурияти хонаси ва масжид хоноқохини зиёрат қилишди.\nТошкент шаҳар бош имом-хатиби Анвар қори Турсунов масжиднинг қурилиш тарихи, масжид сиғими, юртимизнинг турли вилоятларидан келаётган зиёратчиларнинг юртимиз ва яқинда вафот этган юртбошимиз ҳақларига қилаётган дуоларини айтиб ўтди. А.Турсунов масжиднинг қурилиши Ўзбекистон Республикасининг биринчи Призиденти Ислом Каримов жанобларининг ташабуси билан чиройли ва кўркам ҳолга келтирилганлигини, ушбу қилинган барча ишлар таҳсинга сазовор эканлигини таъкидлаб ўтди.\nТатьяна Каримова ва қизлари Лола Каримова “Минор” масжидига қилган зиёратларидан мамнун бўлганликларини билдириб, биринчи президентимизнинг 1992 йил Умра сафарида Саудия Арабистони қироли томонидан ҳадя қилинган кисвани масжид жамоасига ҳадя қилишди. Ушбу кабапўшнинг қадри яна шу билан баландки, ушбу кисва бир йил давомида Кабайи Муаззама ичида сақланган.\nЗиёрат сўнгида Ўзбекистон Республикасининг биринчи Президенти Ислом Каримов ҳақига Қуръон тиловат қилиниб, руҳи покига бағишланди. Шунингдек, зиёратчиларга “Минор” масжиди номидан эсдалик совғалар топширилди.\nМақола 1 821 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


ЕОИИда кузатувчи давлат мақоми халқаро ташкилотлар билан муносабатларга қандай таъсир қилади? » Ўзбекистон янгиликлари – Zamin.uz\n, 27 2020, 20:45\n11 мая, 16:08 927 Иқтисодиёт\nОлий Мажлис Сенатининг навбатдаги ялпи мажлисида Ўзбекистоннинг Евроосиё иқтисодий иттифоқи (ЕОИИ) билан ҳамкорлиги тўғрисидаги масала муҳокама қилинди.\nБош вазир ўринбосари, иқтисодий тараққиёт ва камбағалликни қисқартириш вазири Жамшид Қўчқоровнинг сўзларига кўра, ЕОИИдаги кузатувчи давлат мақоми халқаро ташкилотлар билан ўзаро муносабатларда муаммо келтириб чиқармайди.\n«Халқаро валюта жамғармаси бўладими, Жаҳон банки бўладими, Осиё тараққиёт банки бўладими, ҳеч қайси халқаро иқтисодий ташкилотлар, молиявий ташкилотлар билан муаммо бўлмайди. Биз бу саволни тўғридан-тўғри берганмиз.\nБир сўз билан айтганда, аввал кузатувчи бўлганимиз билан ҳозир кузатувчи бўлаётганимизнинг орасида принципиал фарқ бор. Биз ҳозир бировдан қочиб ёки бировга қарши бўлиб кузатувчи сифатида иштирок этаётганимиз йўқ. Давлатимизнинг, президентимизнинг ҳозирги ташқи сиёсати - ҳамма билан бир хил, яхши, конструктив алоқада бўлиш.\nТўғридан-тўғри саволлар берганмиз, тўғри жавоблар ҳам олганмиз. Биронта ташкилотдан қандайдир шубҳа ҳам билдирилмаган. Ўйлайманки, хавотирга ўрин йўқ», - деди Жамшид Қўчқоров.\nСенат ЕОИИга «кузатувчи давлат» мақомида қўшилишни маъқуллади 11 мая, 13:20\nЖамшид Қўчқоров халқаро ташкилотлардан кутилаётган ёрдам ҳақида маълумот берди 23 апр, 18:00


Тулки билан майна - www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариТулки билан майна\nБир бор экан, бир йўқ экан, катта ўрмонда ҳайвону жону жониворлар қатори майна ҳам арчага ин қўйиб, тухум қилиб, бола очиб, ана энди мен ҳам она бўлдим, бугун-эрта жўжаларим чиқади, деб қувониб юрибди.\nАммо майнанинг қувончи узоққа бормабди, заққумга айлана бошлабди. Бир куни эрталаб, оч қолган тулки арча остига келиб, дийдиёсини бошлабди:\n— Ў, майнахон, дарахтимни эгаллаб ётаверасанми, менга деса, бола очмай хазон бўлгин. Мендан бошқа ҳамма деҳқончилигини бошлаб юборди, ерини ҳайдаб, уруғини экиб бўлай деди. Мен бўлсам, сенга қараб ўтириб на омочимни, на бўйинтуруғим, на тешам ва болтамни олиб келганим йўқ. Қачон бу майна жўжа очиб, болаларини учағон қилиб кетади-ю, мен арчани кесиб асбоб ясайман, деб хуноб бўлиб юрибман. Қани, бўлди энди, кўтар ашқал-дашқолингни, бола-бақрангни.\nТулкининг ҳийласига лаққа тушган майна кўзёши тўкиб, жаврай бошлабди: Жон тулкижон, мен онага, ҳали қанотлари чиқмаган жўжагиналаримга раҳм қил, пича сабр қилсанг, ҳаммаси яхши бўлади. Сени дуо қиламан.\nМайнанинг қўрққанини сезган тулки яна ҳам дағдағани авжига олибди:\n— Менга деса қирилиб кетмайсанларми болаларинг билан. Дуонгни пишириб ейманми, қани, уча қол!\nМайна яна ялина бошлаган экан, тулки нима дебди денг:\n— Ундоқ бўлса, жўжаларингдан бировини ташлаб юбор, нонушта қилиб олай, кейин у ёғини келишиб оламиз.\nНочор аҳволга тушиб қолган майна рози бўлибди-ю, аммо қайси бирини беришини билмабди. Ахир ҳаммаси ҳам боласи, қай бири аччиқ, ҳаммаси ҳам ширин. Жўжаларини силаб-силаб, оҳ-нола қилибди.\nТулки яна дўқ қилибди: — Бўл тезроқ, қорним оч, сўнг йиғингни қилаверасан!\nШу пайт қаердандир она қарға учиб келибди. Майнага жон кириб, воқеани қарғага баён қилибди. Буларнинг маслаҳатини эшитган тулки узун улибди-да:\n— Эй, иғвогар қарға, нега орабузарлик қиляпсан. Майнага айт, берса, битта жўжасини беради, бермаса, сени ҳам қўшиб ғажиб ташлайман.\nҚарға “қағ-қағ” деганча тулкига дебди:\n— Дўқ қилма, майна ҳечёққа кетмайди, болалари норасида ҳали. Кессанг, кеса қол арчангни. Дарвоқе, нима билан кесасан? Арра-болтанг йўқ-ку?\nТулки керилиб, қуйруғини кўрсатиб:\n— Мана менинг арра-болтам, — дебди.\nҚарға: — Қағ-қағ, бу ишинг аҳмоқчилик-ку, — дебди.\nЖаҳли чиққан тулки бошқа ҳийлага ўтибди: — Мен очимдан оламан, — дебди-ю, тепаликка чиқиб, чўзилиб ётибди. Анчадан сўнг ўлган бўлса, аввалига кўзларини ўйиб олайин, деб ўйлаган қарға учиб бориб, тулкининг бошига қўнибди. Қарғадан ўч олишга пайт пойлаган тулки қарғани ғиппа бўғиб олибди:\n— Қўлга тушдингми, маҳмадона. Майна ўрнига энди сени суякларинггача ғажийман!\nТипирчилаётган қарға бошқа бир тадбирни ўйлабди:\n— Тулкибой, майли, есанг, ея қолгин. Аммо бобомни ўлдириб еганингдақа азоб бермагин. Эсингдадур, бечора бобомни ғилдиракнинг гупчагига боғлаб, пастга думалатгандинг.\n— Эла-ҳа, эсимга тушди, сениям шунақа қилиб ўлдириб, сўнг ейман, — дебди тулки ва қаердандир бир ғилдиракни топиб, қарғани унинг гупчагига богиаб, баландликдан пастга думалатиб юборибди, қарға бўлса гупчакнинг бир томонидан иккинчи томонига ўтиб учиб кетибди. Тулки бўлса оғзининг сўлагини оқизиб қолибди.\nШундай қилиб, қарғанинг тадбиркорлиги билан ўзи ва майна билан болалари ўлимдан қутулиб қолибдилар ва ўрмонда аҳил бўлиб яшайверибдилар.\n← Аввалги Аввалги Эпчил ўтинчи ва маккор эшак\nКейинги → Кейинги: Кийик билан тулки


«ПСЖ» яримҳимоячиси Адриен Рабьо «Барселона»га ўтишни хоҳламоқда, деб хабар беради Mundo Deportivo. Келаси ёзда унинг парижликлар билан шартномаси муддати тугайди.\nГазетанинг аниқлашича, «кўк-анорранглилар» Рабьога алоқадор шахслар, хусусан унинг онаси билан алоқага чиқишган. Каталония клуби музокаралар муваффақиятли чиқишига ишонмоқда, боиси Адриеннинг ўзи ҳам шу ниятда.\nШу билан бирга, хабар қилинишича, ҳозирда томонлар маслаҳатлашувларни ўтказмай туришибди. Бунга, биринчидан, дастлабки расмий алоқаларни қўлга қўйиш учун 1 январни кутиш кераклиги сабаб бўлса, иккинчидан, Рабьонинг ўзи бор эътиборини француз клубидаги ўйинига қаратмоқчи.\nАввалроқ 23 ёшли марказий яримҳимоячига «Манчестер Сити» ва «Ювентус» клублари ҳам қизиқиш билдираётгани хабар қилинган эди. «ПСЖ» ҳам уни қўйиб юбормасликка қарор қилган, аммо Рабьо шартномасини узайтиришни истамаганди.


ИнтерФУТБОЛ :: Златан Ибрагимович - қирол, афсунгар ва яна кимдир…\nЗлатан Ибрагимович - қирол, афсунгар ва яна кимдир…\n«Лос-Анжелес Гэлэкси» шарафини ҳимоя қилаётган швециялик буюк ва даҳшатли Златан Ибрагимович фаолияти давомида урган голлари сонини 500тага етказиб қўйди. Алоҳида таъкидлаш ўринли, ғурури бўйи каби баланд ҳужумчи бундай маррани забт этган саноқли футболчилардан биридир.\nХусусан, амалдаги ўйинчиларни олсак, Златандан олдин атиги 2 нафар мегаюлдуз (гап кимлар ҳақида кетаётгани ўз-ўзидан тушунарли, албатта) 500та гол маррасини бўйсиндирганди.\nТАЪРИФИ ЙЎҚ ЗЛАТАН\nОкеан ортида худди АПЛ мақомида тилга олинадиган мунтазам чемпионат - MLS доирасидаги «Торонто»га қарши ўйин Златан Ибрагимовичнинг жамоаси «Лос-Анжелес Гэлэкси» учун омадсиз келди - 3:5. Шведнинг чин шедевр гол урганини ҳисобга олсак, натижа аламли. Бу Златан учун фаолиятидаги юбилей - 500-гол бўлганини ўйласак, якун икки ҳисса аламли.\nШунга қарамай, мағрур Ибра қойилмақом натижасини алоҳида нишонлади. У 500-гол шарафига Скандинавия мифологиясидаги маъбуд - Тор қиёфасига кирди (тўп шаклидаги гурзи кўтарган суратини ижтимоий тармоқларга жойлаштирди). Хўш, Ибрагимович канадаликларга қандай гол тортиқ этди? Златаннинг акробатик томондан эффектли зарбаларини кўз ўнгингизга келтиринг ёки YouTube тармоғига қидурув беринг.\nҚисқаси, мўъжизавий зарба. Умуман, бундай зарбалар ва голлар кўп кузатилган - жаҳон чемпионатида ва Европа Чемпионлар Лигасида ҳам, оддий кўча футболида ҳам. Лекин Ибранинг голи алоҳида, ахир гап тан олинган тўпурарнинг 500-самарали зарбаси ҳақида кетмоқда.\nИБРА КИМСАН РОНАЛДУ ВА МЕССИ БИЛАН ТЕНГ!\nҲа, футбол Олимпидаги энг яхшилардан яхшилари бироз силжиб, шоҳсупада шведга ҳам жой ажратишди. Айтиш жоиз, Ибрагимович замонамизнинг икки буюк ўйинчиси - Лионель Месси ва Криштиану Роналдуга ҳамиша катта ҳурмат билан ёндашган ва мана, ниҳоят, ўзи уларнинг даражаларига етди.\nҲар ҳолда, голлар сони бўйича шундай. Хуллас, клуб футболи ва терма жамоалар миқёсида 500-голини нишонлаган швед амалдаги ўйинчилар орасида бундай натижани учинчи бўлиб забт этди. Ҳа, Лионель Месси (651та гол) ва Криштиану Роналду (676та гол) бу борада анча илгарилаб кетишган, аммо бу ҳолат Ибрани унча ташвишга солмайди.\nУ деярли 20 йилдан буён катта футбол ичида, 36 ёшида ҳамон Ер сайёрасининг энг яхши ўйинчиларидан бири саналмоқда ва асосийси, ҳисобида 500та гол бор. Яна бир томони, голлари орасида энг нозик дидли мухлисларни ҳам ҳайратга солувчилари бисёр!\n500та гол - бу кўпми ёки оз? Амалдаги футболчилардан атиги 3 нафари шундай маррага етган экан, кўп, албатта. Месси 500-голини 2016 йилнинг апрелида, 600-голини эса шу йил март ойида нишонлади. Роналдунинг юбилей голлари эса 2015 йил октябрь ва 2017 йил июлда кузатилди. Демакки, ҳар иккиси марра йўлида «қария» Ибрагимовичга нисбатан анча кам вақт сарфлаган.\nБу ўринда яна бир қатор юлдузларга алоҳида тўхталиш керак. Мисол учун, бразилиялик Роналдо расмий ўйинларда жами 442та гол урган, лекин «сўйлоқ» майдонга «атиги» 646 марта тушган. Златан ҳисобида эса 868та ўйин бор, Роналду яқин орада 1000-учрашувини қарши олади, Месси ҳам яқин келажакда бу маррага етади.\nБошқача айтсак, «сўйлоқ»да ўртача самарадорлик - 1та ўйинга 0,68та гол. Дейлик, Криштиану ва Лионелнинг бу борадаги кўрсаткичлари бирозгина яхшироқ, холос. Хулоса шуки, агар жароҳатлар панд бермаганида, Роналдо ҳам бемалол 500-600, балки 700та гол маррасига етармиди?\nЗлатан қандай натижага эришганини тўлиқроқ англаш учун узоқ ва самарали фаолият юритган яна бир қатор собиқ футболчилар кўрсаткичларини ҳам келтириш ўринли: Мирослав Клозе - 303та гол, Габриэль Батистута - 325та гол, Андрей Шевченко - 360та гол, Рууд ван Нистелрой - 383та гол, Алан Ширер - 409та гол, Тьерри Анри - 418та гол, Рауль - 432та гол, Хенрик Ларссон - 470та гол.\n735та гол - бу германиялик буюк Герд Мюллер натижаси. «Айиқ» 793та ўйинда шундай улкан хирмон тўплаганки, ҳаттоки, Роналду ва Месси ҳам унга ҳавас қилишса керак. Герднинг ўртача маҳсулдорлиги ажойиб - битта ўйин учун 0,92та гол.\n746 гол - буниси Ференц Пушкашга тегишли рақам. Венгриялик «бақалоқ»нинг ҳар бир ўйинга деярли 1та гол тўғрилагани кишини ҳайратга солади.\n772 ва 767та гол - тегишлича Ромарио ва Пеленинг натижаси. Ҳа, ҳар икки бразилиялик 1000та гол маррасига етгани билан мақтанишни хуш кўради. Аммо улар бунда турли кўргазмали ва ўртоқлик ўйинларида урган голларини ҳам ҳисоблашган.\n805та гол - профессионал футбол рекорди. Бу Австрия|Чехословакия вакили Йозеф Бицанга тааллуқли. Диққат қилинг, жаҳон рекордчиси атиги 530та расмий ўйинда шунча гол урган. Гап 20-аср аввалида 100 метр масофани 10,8 сонияда босиб ўтган ва ўртача самарадорлиги 1,52та гол (1та ўйинга, албатта)ни ташкил этган футболчи ҳақида кетмоқда.\nАйтганча, турли миқёсдаги барча голлар ҳисоби бўйича ҳам Пеле эмас, балки Артур Фриденрайх рекордчи саналади. Немис муҳандиси ва собиқ канизакнинг ўғли айнан Бразилияда камида 1329та гол уриш асносида буюклик даражасига кўтарилган. Пеле ҳисобида эса 1281та гол мавжуд.\n500ТА ГОЛ МАРРАСИГА ЭНГ ЯҚИН ЮЛДУЗ ФУТБОЛЧИЛАР\nЛуис Суарес - 433та гол\nСамуэль Это~О - 416та гол\nЭдинсон Кавани - 371та гол\nСерхио Агуэро - 367та гол\nНеймар - 340та гол


Расулуллоҳда гўзал ўрнак бордир...\nОқил инсон ҳаёти давомида солиҳ кишиларнинг фазилатли жиҳатларидан ўрнак олиб яшайди. Бизлар ҳам бирор табаррук, аҳли солиҳ инсонлар билан учрашиб қолганимизда ёки уларнинг яхши хислатларини зикр қилганимизда хавас қилиб, “Бизга ҳам сизнинг йўлингизни берсин”, “Фалончига ўхшаб юрайлик” деган ибораларни ишлатамиз. Аслида мўмин-мусулмон киши учун ўрнак бўлишга энг лойиқ ва ҳақли зот Муҳаммад соллаллоҳу алайҳи васаллам бўладилар. Зеро, Пайғамбаримизнинг ҳаётлари бизлар учун ибрат мактабидир.\nАллоҳ таоло Расулуллоҳ соллаллоҳу алайҳи васаллам нақадар гўзал ўрнак намунаси эканлинларини баён қилиб шундай дейди:\n“(Эй, имон келтирганлар!) Сизлар учун – Аллоҳ ва охират кунидан умидвор бўлган ҳамда Аллоҳни кўп ёд қилган кишилар учун Аллоҳнинг пайғамбарида гўзал намуна бордир”. Ҳақиқатда, Пайғамбаримиз соллаллоҳу алайҳи васаллам ҳаётнинг ҳамма жабҳаларида гўзал намуна ва ўрнакдирлар.\nБундан ташқари, Аллоҳ таоло пайғамбаримиз Муҳаммад соллаллоҳу алайҳи васалламни айнан хулқ жиҳатидан ҳам гўзал ўрнак эканликларини мақтаб:\n“Албатта, сиз буюк хулқ узрадирсиз”,-деб марҳамат қилган (Қалам сураси, 4- оят).\nОиша онамиздан “Пайғамбаримизнинг хулқлари қандай эди?”,-деб сўралганда: “Хулқлари Қуръон эди”,-деб жавоб берганлар.\nОдоб ахлоқнинг динда қанчалик аҳамиятга эга эканлиги кўпгина ҳадисларда баён қилинган. Жумладан, Абу Зар розияллоҳу анҳудан ривоят қилинган ҳадисда Расулуллоҳ соллаллоҳу алайҳи васаллам Абу Зарга шундай деганлар: “Қаерда бўлсанг ҳам Аллоҳдан қўрқ! Ёмон иш қилган бўлсанг орқасидан уни ўчирадиган яхши иш қил ва инсонларга гўзал хулқ билан муомала қилгин!” (Имом Термизий ривояти).\nОдоб аслида инсоннинг қандай тарбия кўргани билан белгиланади. Албатта, инсон жамиятда инсонлар билан ўзаро мулоқот қилар экан, аввало самимий ва одоб ила муносабат билдирмоғи лозим. Шундагина, ушбу одоб ила қилган самимий муносабати у учун бу дунёнинг ўзида шараф бўлса, оҳиратда уни иззат курсисига эга қилади.\nАбу Умома розияллоҳу анҳудан ривоят қилинади: Расулуллоҳ соллаллоҳу алайҳи васаллам: “Ҳақ бўла туриб жанжаллашмаган кишига жаннатнинг энг пастидан бир уй берилишига кафилман. Ҳазил қилаётган бўлса ҳам ёлғон гапирмаган кишига жаннатнинг ўртасидаги бир уйга кафилман. Хулқи гўзал бўлган кишига эса жаннатнинг энг юқорисидаги уйга кафилман,” дедилар. (Абу Довуд ривояти).\nМуқаддас динимиз таълимотларида инсон чиройли ҳулқи орқали ҳаттоки ибодат қилган даражасига эга бўлишлиги таъкидланган. Оиша онамиздан ривоят қилинган ҳадисда Расулуллоҳ соллаллоҳу алайҳи васаллам: “Киши гўзал хулқи билан кундузи рўзадор, кечаси бедор бўлганларнинг даражасига етади,” деганлар. (Абу Довуд ривояти).\nШунингдек, энг аввало инсон гўзал ҳулқ эгаси бўлиш учун Яратган Аллоҳдан дуо қилиб сўраши лозимлиги таъкидланган. Расулуллоҳ соллаллоҳу алайҳи васаллам: “Мени энг гўзал ахлоққа ҳидоят қил. Зотан, унга Сендан бошқаси ҳидоят қила олмайди. Ёмонларни мендан узоқлат. Албатта, Сендан бошқаси уларни мендан узоқлатолмайди,” деб дуо қилар эдилар. Ушбу ҳадиси шарифда инсон аввало чиройли хулқ соҳиби бўлиши учун ўзида интилиш, хоҳиш, истак ва умид бўлиши лозим экан. Шу билан биргаликда, унинг акси бўлган ёмон хулқ ва одатлардан йироқроқ турсагина бу фазилатга сазовор бўлиши мумкин экан.\nГўзал хулқлардан бири – кечиримлиликдир. “Пайғамбаримиз соллаллоҳу алайҳи васаллам саҳобалар билан Нажд томондаги юришдан қайтаётганларида пешин пайти йўлда дам олишди. Набий соллаллоҳу алайҳи васаллам бир дарахтга қиличларини илиб соясида ухладилар. Саҳобалар ҳам ухлашди. Уйғонганларида бир аъробий қиличларини ўғирлаб олиб, Расулуллоҳга ниқтаб: “Мендан сени ким қутқара олади?” деди. Шунда Расулуллоҳ соллаллоҳу алайҳи васаллам Аллоҳ деб уч марта айтдилар. Шунда унинг қўлидан қилич тушиб кетди. Расулуллоҳ соллаллоҳу алайҳи васаллам уни олиб аъробийга: “Энди сени мендан ким қутқара олади” дедилар. У: “Сен яхши одамсан” деди. Расулуллоҳ соллаллоҳу алайҳи васаллам: “Мусулмон бўласанми?” деганларида, у: “Йўқ, лекин сенга қарши урушмасликка ва сен билан урушадиганлар тарафда бўлмасликка ваъда бераман” деди. Расулуллоҳ соллаллоҳу алайҳи васаллам уни қўйиб юбордилар. Ҳалиги киши шерикларининг олдига бориб: “Энг яхши одамнинг олдидан келаябман”,-деди” (Имом Бухорий ва Имом Муслим ривояти).\nБундан ташқари, Расулуллоҳ соллаллоҳу алайҳи васаллам ширинсўз, ўзгаларга азият бермайдиган, ҳақоротомус ва уятли сўзларни айтмайдиган, ҳаёли, ўзгалар кўнглини кўтарадиган, дардларига дармон бўладиган, меҳмонни ва қўшнини ҳурмат қиладиган, қўйинки барча мукаммал чиройли хулқ-одоблар соҳиби бўлганлар. Зеро, Буюк Аллоҳ пайғамбаримизга Ўзи одоб берганлигидандир. ”Мени Роббим тарбия қилди ва тарбиямни гўзал қилди” –дея Жанобимиз марҳамат қилганлар.\nЗотан, У зотнинг сийратлари, ахлоқи ҳамидалари ва ибратли ҳаёт йўлларига эргашмоқ инсонлар учун икки дунё саодат йўли ҳисобланади. Аллоҳ бизларга Пайғамбаримизга эргашиб энг гўзал хулқ эгалари бўлиш бахтини насиб айласин.\n5091 марта ўқилди\nДругие материалы в этой категории: « Бир изланувчининг ҳикояси Ҳайвоннинг ҳам ҳаққи бор! »


Оқ уй ҳар бир воя етган америкаликка 1000 доллардан беришни режалаштиряпти - Zamin.uz\n17:50 / 18.03.2020\nАҚШ Президенти Доналд Трамп ва Молия вазири Стивен Мнучин ҳар бир катта ёшли америкаликка 1000 долларгача чек олишни таклиф қилмоқда. Бу коронавирус пандемияси туфайли иқтисодиётнинг қулашига қарши туриш чораларидан бири сифатида кўрилмоқда. Бу ҳақда Reuters агентлигига таяниб Sof.uz хабар бермоқда.\n1000 долларга чеклар бериш ғояси шундан иборатки, америкаликлар карантин даврида товарлар ва хизматларни истеъмол қилишга сарфлайдиган миллиардлаб доллар иқтисодга тушади. Бу бизнесга фойда олиб, ишлаб чиқаришни сақлаб туришга имкон беради.\nБу фикр америкаликлар учун янги эмас. 2008 йилдаги инқироз вақтида АҚШ иқтисодий рағбатлантириш тўғрисида қонун қабул қилган эди. Улар ҳар бир америкалик учун ўртача 600 доллар миқдорида тўловларни қилган эди. Кейин мамлакат ҳукумати шу тариқа иқтисодиётни 100 миллиард долларга рағбатлантирди.\nReuters билан гаплашган иқтисодчилар 2008 йилда америкаликларга пул тўлаш тўғрисидаги қарор инқирозга қарши энг самарали чоралардан бири бўлган деб ҳисоблашади.\nҲозирда АҚШ коронавирус билан боғлиқ 850 миллиард долларлик инқирозга қарши чоралар тайёрламоқда. “Замин” янгиликларини “Youtube”да кузатиб боринг\nТрамп Хитойни коронавирус хавфидан эртароқ огоҳлантирмаганликда айблади\nТрамп: «Бир кун ушбу минбарда туриб: «Биз енгдик, деб айтамиз»


БЎЗ ЙИГИТНИНГ МУҲАББАТИ… - 25 Ноября 2019 - Блог - WWW.SHERLAR.ORG - SMS SHERLAR, SEVGI SHERLARI, YANGI\nГлавная » 2019 » Ноябрь » 25 » БЎЗ ЙИГИТНИНГ МУҲАББАТИ…\nСония фолбин рўпарасида ўранибгина ўтирган ёшамол аёлнинг кўзларига қаттиқ тикилганча, фол кўрарди. Ичида нималардир деб пичирларди-да, қўлидаги тасбеҳ билан аёлнингелкаси, белларига уриб-уриб қўярди. Сўнгра оғир уф тортиб бошини норози силкитиб-силкитиб оларди.\n— Вой Худойим, — деди ниҳоят пичирлашдан тўхтаб. — Уйингизни инсу жинслар ўраб олган, синглим!.. Шунинг учун эрингизнинг ишлари юришмаяпти. Иши юришмагандан кейин хотинга қарагиси келармиди…\n— Нима қилай, опа? — Сонияга ёшли кўзларини умидвор тикиб сўради аёл. — Тўйиб кетдим бу дунёдан. Ахир, бир яхши бозор қип келаётувдилар хўжайиним. Еганимиз олдимизда, емаганимиз кетимиздайди. Энди бўлса…\n— Хавотир олманг! — уни юпатган бўлди Сония. — Иложи йўқ нарса бораканми дунёда?!. Ҳозир сизга тутатқи қилиб бераман. Бориб уй ичларига тутатасиз. Кулини бўлса, эрингиз босиб ўтадиган остона остига сепасиз.\n— Шу билан… Ишларимиз юришиб кетадими яна?.. Хўжайинимнинг кўнгли исийдими менга?..\nСония фолбин беихтиёр кулиб юборди.\n— Вой соддагина-ей!.. Битта тутатқиминан иш юришиб кетаверса, менинг нима ҳожатим қолади буерда?.. Тутатқи вақтинча жинларни сал нари ҳайдайди. Сиз эртага битта оқ қўй олиб келасиз. Думбалигина бўлсин. Ана ўша оқ қўйни менинг ҳовлимда сўямиз-да, қонига дам солиб бераман. Кўрибсизки, ҳаммаси жойига туша бошлайди… Қўрқманг, ҳали олдимга бир ойлар қатнашингиз зарур. Тағин… Ўзингиз биласиз. Менга барибир…\n— Бу нима деганингиз, опа? Боримни бераман сиздай дуогўй хотинга!.. Хўжайиним қайтса, ишлари жой-жойига тушса, бас!.. Битта қўй экан-у, агар ҳаммаси яхши бўп кетса, зар-кимҳобга кўмиб ташлайман сизни…\nБу гап Сонияни янада жонлантириб юборди шекилли, бошқа мижозларга банд тугиб берадиган қирқинчи ипини бир четга суриб, қалинроғини — ўнинчи ипини қўлига олди ва озгинасини узиб олгач, тағин пичирлаб ўзича дуо ўқишга тушди.\n— Мана, синглим, манави бандни эҳтиёт қилинг! Айтганимдай уйга бориб албатта тутатиб юборинг!..\nАёл бандни чўнтагига жойлагач, сумкачасини ковлаштириб ичидан бир даста юзталик чиқарди-да, қимтинибгина фолбиннинг қўлига тутқазди.\n— Худо йўлигами? — ҳар қачонгидай пулларни шолчанинг остига тиқаркан сўраб қўйди Сония.\n— Ҳа, опа, Худо йўлига!.. Насиб бўлса, ҳали алоҳида рози қиламан сизни!..\n— Бўпти, яхши боринг!.. Айтганча, ташқарида яна кимдир турибди чоғи. Киритиб юборарсиз!..\nМижозлар олдига кириб келганда Сония ҳеч қачон ўрнидан турмасди. Ўтирганерида боши билан салом-алиқ қилиб қўя қоларди. Аммо… Остона ҳатлаб ичкарига кирган бу шеркелбат йигитни кўриб негадир ўрнидан туриб кетди ва шоша-пиша рўмолини бошига солди…\n— Келинг, ука!.. — деди мулойим овозда. — Қани, ўтиринг!..\nТахминан ўн тўққизларга қадам қўйиб-қўймаган йигит фолбин кўрсатганерга уялибгина чўкди.\nФолбиннинг кўзлари йигитни бошдан-оёқ кузатар, лаблари титраб-титраб қўярди.\n— Опа, менинг исмим Баҳодир. — дея гап бошлади йигитер чизиб. — Сизни қулоқма-қулоқ эшитиб келдим.\n— Нима бўлди? — ўзгача меҳр билан Баҳодирга тикилиб сўради Сония.\n— Кейинги пайтларда ёмон ухлайдиган бўп қолдим. Кечалари тушимга ҳар хил қўрқинчли маҳлуқлар кириб ҳамла қилишади…\n— Вой мен ўлиб қўя қолай!.. — ачинганнамо бош чайқади Сония. — Шундай йигитни қайси ярамас маҳлуқ қўрқитаркин?.. Ё бирор ёмон жойга сийиб қўйганмидингиз?..\nБаҳодир бундай уятли сўзларни аёл кишидан ҳеч эшитмаган эканми, уялиб кетди.\n— Вой, нега уяласиз? — кулди Сония йигитгаер остидан маъноли боқиб. — Уяти бор эканми? Жинлар макон қурганерларга сийиб қўйилса, улар аччиқланишади. Балки, шунинг учун ҳам тушингизда безовта қилишаётгандир?..\n— Сизни ўзи буерга ким юборди?\n— Қайси қишлоқдансиз?\nСония бирдан жимиб қолди. Шу кўйи икки дақиқалар сукут сақлади…\nШу алфозда қўлидаги тасбеҳ доналарини уёқдан-буёққа суриб пичир-пичир қилиб олди.\n— Қаранг, Баҳодиржон, — деди ниҳоят бошини кўтариб. — Сизга мендан бошқаси ёрдам беролмас экан!\n— Шунинг учун ҳам аям сизнинг олдингизга юборди-да! — бирдан жонланиб кетди Баҳодир. — Жон опа, бир нарса қилиб мени шу балодан халос қилинг!..\n— Хўп… Фақат… Мен ўзимни тайёрлаб олишим зарур. Ҳозирча бирпас ташқарига чиқиб ўтира турасиз. Ўзим чақирганда кирасиз.\nБаҳодир даст ўрнидан турди-да, ташқарига йўл олди. Юзларидан мамнунлиги аниқ сезилиб турарди…\nАЗОБДА ҚОЛДИМ, ХУДО!\n— Нима қилсам экан? — йигит чиқиб кетгач, кўнглидан ўтказди Сония. — Олти йилдан бери эркакларга талпинаман. Эримникидан ҳайдалганимдан берисига азобланаман. Қишлоқчилик қурсин! Ўзингга ёққан эркаккаям мундай очилиб ичингдагини гапира олмасанг! Кечалари тўлғониб, қийналиб чиққанларингни ким ҳам билсин?.. Йўқ, энди мақсадимни амалга оширмасам бўлмайди. Худодан ёшгина, гўлгина йигитга йўлиқтиргин дея нола қилганларим мана-манаетгандай бўлиб турибди. Ўзиетказгани аниқ бўп турибди. Қандай қилиб қўлдан чиқарай?.. Майли, мени бузуққа чиқаришсин!.. Фолбинлар одамларнинг наздида шундоғам бузуқ. Қолаверса, бир марта… Ҳа, икки қишлоқ наридан келган Нормат исмли ярамас йигитнинг мени алдаб кетганлари, сизни яхши кўраман деб боримни ўмариб қочганлари, кейин… ғинг десанг шармандангни чиқараман!, дея қўрқитганлари ҳали вери эсимдан чиққанича йўқ… Бас, ўшанинг аламиниям мана шу йигитдан оламан. Шундай қўлимга қўндирволайки, уйимдан кетолмай қолсин!.. Мен нима десам, шуни бажарадиган бўлсин! Ахир, менам аёлман. Шу йигитни ўзимга қаратволсам, кўнглимни хушлаб юрар… Қоматим кимникидан кам?.. Ҳа-а, ҳозир кийимимни алмаштириб, кўзларини ўйнатвораман!..\n— Ҳой, Баҳодиржон, кираверинг!.. — дея қичқирди ўтирганерида Сония. — Ҳа, келинг-чи, ўтиринг-чи!.. — Баҳодир атлас кўрпачага ўтириб фолбинга умидвор тикилиб қаради.\n— Биласизми, ука, — аста гап бошлади Сония, — боя айтганимдай, сизнинг ичингизга ҳаром-хариш жинлар маҳкам ўрнашиб олишибди.\n— Энди нима бўлади?.. Уларни ҳайдаб бўлмасмикан?\n— Нега бўлмас экан? Бўлади. Фақат…\nСония калтагина кўйлаги этагини секин юқорига тортиб қўйди. Бу ҳаракатини, шубҳасиз, Баҳодир ҳам пайқади. Кўзлари оппоқ сонларга тушиб, айбдорларча бошини эгди-да, бир-икки қисқа-қисқа йўталиб қўйди.\n— Фақат… — давом этди Сония кулимсираб. — Ифлос жинларни ифлос йўлминангина ҳайдаш мумкин.\n— Бунинг учун сиз… Менминан бир марта ётиб қўйишингиз лозим.\n— Н-нима?.. Тушунмадим…\n— Умрингизда ҳеч аёл кишини қучоқлаб ётганмисиз?\nБаҳодир дув қизариб кетганди. Уни йўлга олиш анча осон эканини ҳис қила бошлаган Сония янада тетиклашди.\n— Мана, кўрдингизми? Бу жинлар шу қадар ифлоски, агар мени қучоқлаб ётмасангиз, сира ичингизни тарк этишмайди. Ётиб бўлгандан кейин мен чўмилмасдан олдин сизнинг ичингизга зарур жодуларимни йўллайман. Кўрибсизки, шу заҳотиёқ халос бўласиз-қўясиз…\n— Б-билмадим… Қандай бўларкин, опа?.. Сира ундай иш қилмаганман…\n— Қўрқманг, париларим иккаламизга тепадан туриб никоҳ ўқиб қўйишади. Бу никоҳ бир умргаетади. Шундай бўлгандан кейин иккиланиб ўтиришдан нима фойда?.. Қани, яхши йигит, мени қучоқланг-чи!.. Қўрқманг, тишлаб олмайман!.. Кела қолинг!..\nСония ҳиринглаб кулганча Баҳодирни бағрига тортди. Йигит димоғида аёлнинг ёқимли ҳидларини туйиб завқлана бошлаган бўлса-да, тиззалари, Сониянинг белидан қучган қўллари титраб-титраб қўярди…\n«МЕН СЕВГИЛИМНИ ДЕЙМАН!»\n— Болажоним, келдингми? Сония фолбин кўриб қўйдими сени?.. — Баҳодир ҳовлига кириб келиши билан онаси Саломат опа уни саволга кўмиб ташлади. — Нега титраяпсан? Гапирсанг-чи мундоқ!.. Фолбин нима деди?\n— Зўр фолбин экан, — майин жилмайиб қўйди Баҳодир. — Тан бердим. Эртага яна бораман.\n— Нима бўлган экан сенга? Шундан гапир, болам!..\n— Ичимга харом-хариш жинлар ўрнашиб олган экан.\n— Ана, айтмадимми? — деди Саломат опа. — Сен қурмағур ёнғоқ-понғоқнинг тагига сийиб қўйгансан!\n— Опаям шу гапни айтди.\n— Нима деди?..\n— Сиз айтган гапларни айтди-да! Батафсил гапиришим шартми?\n— Бўпти, ўша фолбиндан қолма! Қачонгача ёнингга кириб тинчлантириб ўтираман?.. Шунча юрагимни ёриб келганинг ҳаметар!.. Ундан кўра, ихлосминан қатнасанг, тузалиб кетасан. Мен ҳозир тағин Салима холангникига бориб келай!.. Ишни пишитиб турмасам, Мухлисани биров илиб кетади.\n— Э, йўқ, — онанинг йўлини тўсди Баҳодир, — кераги йўқ. У қиз менга ёқмайди…\n— Вой, нимага?.. Қиз боланинг яхши-ёмонлигини сен қаердан биласан?..\n— Мен… Эна, ўзимнинг танлаганим бор.\n— Нима?.. Ким?.. Нимага шунчадан бери ғиқ демадинг?.. Ким ўзи? Айт!..\n— Кейин айтаман, эна!\n— Кейин-пейинингни билмайман. Сен тенгилар аллақачон уйланиб бўлишди. Йигирмага кираяпсан, ахир!.. Ёлғизгина боламсан. Менам келин кўрсам, ишимни қўлимдан олса дейман!.. Бўл, айт, ҳозироқ совчиликка бораман!..\n— Ҳозир айтолмайман, — тескари қаради Баҳодир. — Кейин айтаман…\nБаҳодир бошини қашиганча хонасига кириб кетди. Саломат опа бўлса, шундай камсуқум, индамас ўғлининг танлагани бор эканига сира ишонгиси келмасди…\nҲИЖРОНИНГДА КУЙДИМ, СОНИЯ!\nТуйқусдан аёл тафтини туйиб қўйган йигитга дастлабки лаҳзаларда жуда қийин бўлади. Юрак уриши тобора тезлашиб, аъзойи бадани қизиб боради. Айниқса, бу сеҳрдан ҳийла узоқлашганини ҳис қила бошласа, ўзини қўярга жой тополмайди…\nБаҳодир ҳам хонасига кириб ёнбошлагандан Сониянинг эркалашларини, эҳтирос билан нафас олишларини соғина бошлаганди. Ҳозир… Ҳозир у хонасига сиғмасди. Ҳадеганда энтикиб, уйдан чиқиб кетгиси, югурганча Сониянинг қучоғигаетгиси келарди.\nБироқ… Қишлоқчилик. Бир кунда икки марта ёлғиз аёлникига борганингни кўришса, одамлар дарров гап чиқаришлари ҳеч гапмас. Гарчи фолбинникига келганингни билишса-да, барибир шубҳаланишлари аниқ…\nШу кўйи кунни кеч қилди. Кўнглига ҳатто овқатейиш ҳам сиғмасди. Фақат ва фақат қоронғи тушишини, онаси уйқуга кетишини кутарди…\nМана, ниҳоят кутилган онлар яқинлашиб, кўчалардаги бақир-чақирлар тинди.\nБаҳодир секин ҳовлига чиқиб Саломат опанинг хонасига кўз ташлади. Чироқ ўчиқ. Демак, ухлабди. Энди бемалол кетаверсаям бўлади…\nУ шошилинч ётоқхонаси эшигига қулф урди-ю, кўчага ўзини урди…\n— Сиз?.. — Шу тобда Сония эндигина қозон-товоқларни ювиб, ётоғига кирмоқчи бўлиб турганди. Томорқа томондан ҳансирай-ҳансирай ҳовлига кириб келган Баҳодирни кўриб кўзлари ёниб кетди. — Ярим кечаси нима қилиб юрибсиз?..\nШу саволни беришга-берди-ю, ўзи ҳам бу йигитни кун бўйи кутганларини эслаб лабини тишлади. — Ҳа-я, сиз… Ахир… Келишингиз лозим эди шундоғам!..\nСония «меҳмон»ни дарҳол ичкарига олиб кирди. Ўзи эса, чопиб дарвозахонага чиқди-да, кўчани кузатди. Ҳеч ким йўқлигига амин бўлгач, титраб-қақшаб дарвозани беркитди…\n— Мен… Сиздан ҳомиладорман! — Бу бўз йигитни янада ўзига боғлаб олиш йўлидаги иккинчи усул эди. Сония кўзларини юмганча ўринда ётган Баҳодирнинг юз-тузилишига назар солди…\nҚизиқ, қўрқиб кетади деб ўйлаганди. Қимирлаб ҳам қўймади. Ҳали ақлиетмайди шекилли…\n— Ҳой, яхши йигит, эшитаяпсизми? Мен сиздан ҳомиладор бўп қолдим деяпман! Энди нима қиламиз?\n— Нима қилардик? — пичирлаб қўйди Баҳодир…\nЛекин кутилмаганда нимадир эсига тушгандек сапчиб ўрнидан туриб кетди.\n— Нима дедингиз? Қ-қанақасига? Ҳали тўққиз ой бўлмади-ку!..\nБу гапни эшитиб Сония кулиб юборди.\n— Оббо соддагина-ей!.. Тўққиз ойда туғади-ку одам!..\n— Ҳозир-чи? Ҳозир туғмайдими?\n— Йўқ, албатта.\nБаҳодир бошини чангаллаганча индамай қолди…\n— «Ҳа-а, ана эндиетиб борди, — хаёлидан кечирди Сония. — Бемалол шартларимни қўяверсам бўлади…»\n— Хўш, нима қиламиз? — сўради у тўсатдан жиддий тортиб. — Ҳадемай қорним чиқиб қолса, одамларга, қўни-қўшниларга нима деб тушунтираман?\n— Мен нима қилишим керак? Айтинг!\n— Домла чақириб никоҳлаб оласиз!\n— Домла?.. Ўзингиз… Бизни тепадан туриб никоҳлаб қўйишган дегандингиз-ку!..\n— Тўғри, аммо бунга бошқаларни ишонтириб бўлмайди. Агар мачитдан домла айтиб никоҳ ўқитволсак, ким келиб сўрагандаям мен қўрқмасдан сизни кўрсатавераман.\n— Э, йў-ўқ, — даст ўрнидан туриб кийина бошлади Баҳодир, — энам билиб қолса, теримга сомон тиқади.\n— Қаёққа? — унинг икки билагидан тутиб ўзига қаратди Сония. — Қочиб қолмоқчимисиз?.. Қилғиликни қип қўйиб мени ташлаб кетмоқчимисиз?.. Қани, ётинг!..\n— Нимага бўлса ўшанга, ётинг!..\n— Нима қиламан ётиб?\n— Сизга бекордан-бекорга танамни топшириб қўйибманми? Кечалари ёнимда ётасиз, мени эркалаб чиқасиз деб шу ишга қўл урганман. Бўпти, қўрқманг, ҳомилани ўзим бир амаллаб йўқ қиламан. Ётинг-чи қани!.. Бугун сизнинг бир адабингизни берай!..\nЎНГИДАН КЕЛГАН ТУШ\nҚачон уйқуга ётишди, ёдида йўқ. Баҳодир қотиб ухлаб қолган экан. Тушида бепоён, яйдоқ бир чўлда юрганмиш. Шу қадар чанқаганмишки, қанча югурибелмасин, ҳеч қаердан қудуқ тополмасмиш…\nШу пайт узоқдан туяетаклаган бир аёл кўринибди. Қувониб кетган Баҳодир ўша тарафга қараб чопиб кетибди…\nАфсуски, яқин келганда…\nАёлнинг сочлари ёйиқ, юзларини тириш босган, билакларидаги оқ доғларга қараганда, пес эди…\n— Сен бола кимнинг қизиминан ётиб юрганингни биласанми? — Баҳодиретиб келиб нафасини ростламасдан дўқ ура кетди аёл. — Муштдай бошингдан аёлнинг қўйнига киришни ким қўйибди сенга?..\n— Нима ишингиз бор? — деди Баҳодир аччиқланиб. — Бу менинг ишим.\n— Ҳе гижинглаган отга ўхшамай ўлгур!.. Жодугар қарғамаган-да сен ҳезалакни!.. Шошмай тургин сен!..\nБаҳодир кўрдики, аёл туя устига осилган хуржундан йўғон бир хода чиқарди.\n— Мана сенга!.. Суякларингни синдириб итларгаедирмасам, отимни бошқа қўяман!..\nТаёқейиш хаёлида йўқ эди. Бирдан келиб бели аралаш тушган хода зарбидан сакраб кетди.\n— Вой-й!.. Вой бели-им!..\n— Ҳа бетингдан бузилгур!.. Сен кимларга тортдинг-а?.. Шарманда қилдинг-ку-у!..\nБаҳодир навбатдаги зарба бўйни аралаш келиб тушгач, чидолмади. Сесканиб ўрнидан туриб кетди…\nНе кўз билан кўрсинки, тепасида Саломат опа қўлида хода тутганча қақшаб турарди…\nБаҳодир шундан кейингина билди. У Сонияникида ухлаган экан-у, онаси бу ишидан хабар топибди…\nЛекин ҳайрон бўлди. Сониянинг ўзи ичкарида кўринмасди…\nҚИСМАТДАН ҚОЧИБ БЎЛМАС\nСаломат опанинг аҳволига қараб бўлмасди. Сочлари тўзғиган, юз-кўзлари аламдан қизарган ҳолда қочиб бораётган Баҳодирнинг ортидан қон йиғлаб қичқирар, қишлоқ катталари эса, жодугарни қарғашдан ўзларини тия олишмасди.\n— Тўхта, ҳой бебош бола! Қаерга қочаяпсан?.. Тўхтасанг-чи!..\n— Тўхтамайман!.. — ортига ўгирилиб жавоб қилди Баҳодир. — Сонияни топиб бермагунингизча тўхтамайман!..\n— Сен ақлдан озиб қопсан!.. У қанжиқ сени ўзига жодулаб олган! Ҳали ўзингга келсанг, афсус қиласан, яшшамагур!..\n— Мен уни яхши кўраман!..\n— Бекорларни айтибсан!.. Яхши кўриш нималигини қаердан била қолдинг?.. Тўхта!..\nБаҳодир тўхтамади. Шу чопганча қишлоқдан чиқиб икки томони кенг далалардан иборат серқатнов йўлга чиқиб борди…\nСаломат опа аллақачон кўринмай кетганди.\n— Қайтиб бўпман уйингга! — ҳансирай-ҳансирай сўзланарди у чопишда давом этаркан. — Сонияни дейман!.. Ўлсам ўламанки, ундан воз кечмайман!..\nШу тобда негадир кўнгли ағдарилиб, боши айлана бошлаганини ҳис этди…\nИчида ҳеч вақо бўлмагани сабабми, бир-икки тупуриб ташлай олди, холос…\nЙигит-да, бош айланишига эътибор бермасликка интилиб, тобора олдинга юрди. Афсуски, бош айланиши тобора кучая бориб…\nБаҳодир йўл ўртасига юзтубан йиқилди…\nҚанча ётди, Худо билади…\nҲеч бир товушни, ҳатто, ҳавонинг иссиқ-совуқлигини идрок этмаса-да, юзларига куҳ-куҳлаб урилаётган ёқимли, шабадага ўхшаш бир нарсани ҳис қилиб турарди…\nЁқимли шабада анча вақт эсиб турди чамаси…\nБироқ… Қаёқдан келаяпти у?..\nБаҳодир буни ҳам англаб ололмасди…\nБир маҳал унинг кўзлари ўзидан-ўзи очилиб, тепасида бошига оппоқ салла ўраган кекса бир одамни кўрди…\n— Ана, ўзига келди бола!.. — дея оҳ тортиб юборди кимдир…\nБаҳодир секин ўнг ёнбошига қаради. У йўлда эмас, кимнингдир уйида ётганини билди…\n— Мен.. Қаердаман?.. Сония… Сония қани?.. Сизлар кимсизлар?..\n— Ҳа, азизлар, — деди тепасида ўтирган қария унинг саволларига жавоб бериш ўрнига ёнидагиларга юзланиб — жодугар бу бечоранинг ичини амалга тўлдириб ташлаган экан. Дўзахи-да фолбинлар!.. Яхшиям вақтида онаси пайқаб қопти онаси. Бўлмаса, бир ойгаетмасди бола!.. Хўп, энди мен борай! Саломатбибига айтинглар, меникига яна икки марта олиб келсин!.. Иншооллоҳ, кўрмагандай бўп кетади!..\n— Худога шукр, сени қайтиб берди!.. — сўрида ёнбошлаб ётганча китоб мутолаа қилаётган Баҳодирнинг бошини силаб қўйди Саломат опа. — Ўша мегажин сендай боламни ўлдириб қўяёзди-я!..\nБаҳодир секин китобни ёнига қўйиб Саломат опага кулимсираб қаради.\n— Мен сизни маломатга қўйдим-а, эна? — сўради эҳтиёткорлик билан. — Кечиринг!..\n— Сира тушунолмайман. Қандай қилиб ўша ярамаснинг домига тушиб қолдинг? Қайсаргина эдинг-ку!..\n— Билмадим, эна!.. Унинг гапларини икки қила олмасдим… Севиб қолгандим уни… Бу аниқ…\n— Бекорларнинг бештасини айтибсан!.. Севиб қолганмиш… Домланинг гапини эшитдингми?.. Сенга-чи, ифлос қонини ичириб қўйган у! Агар мен билиб қолмаганимда, жувонмарг бўп кетардинг!..\n— Ҳа-а, тағин кўргилари кеп қолдими?.. — койиган бўлди Саломат опа.\n— Йўғ-е, эна, нималар деяпсиз?.. Энди кўзим очилди. Ишонинг, бундан кейин фолбин зотига яқинлашмайман!.. Улар ёмон бўлишаркан. Уятсиз бўлишаркан!.. Мен билмасдим. Илгари уларни яхши одамлар деб ўйлардим… Адашган эканман. Мен… Йўқ, энди ундайлардан нари юраман. Юзини тескари қилсин ундайларнинг!..\n— Кўзинг очилгани рост бўлсин ишқилиб!.. Хўш, энди мен совчиликка бораверайми?..\nБаҳодир секин кулиб қўйди.\nОрадан ўн беш кун ўтиб ўша онаси айтган Мухлиса билан тўйлари бўлди…\nШу куни Саломат опа ичида бир неча ҳафтадан бери сақлаб юрган гапни Баҳодирга шипшитди. Чунки домланинг қайта-қайта дам солишларидан сўнг ўғли ўзига келганига, Сонияни бошқа тилга олмаслигига қаттиқ ишониб қолганди.\n— Сония мендан роса калтакларниегач, қишлоқ катталарининг ғазабидан қўрқиб шаҳарга қочиб кетганди…\nЙўлда машина уриб кетиб ўлибди.\nКатегория: HIKOYALAR TO'PLAMI / ХИКОЯЛАР ТУПЛАМИ | Просмотров: 14 | Добавил: sherlarorg | Теги: #новости, #Yangiliklar, #Yangilik, #ahborot, #habarlar, #uznews, #newsuz, #xabarlar, #news | Рейтинг: 0.0/0


ВОЛЬФГАНГ ШРАЙБЕР ҲАЁТДАН КЎЗ ЮМДИ — Nargis.uz\nУзоқ йиллар давомида Ўзбекистон ва Германия ўртасидаги дўстлик ва ҳамкорлик ришталарини мстаҳкамлашга ўз ҳиссасини қўшган ажойиб ва дилкаш инсон ВОЛЬФГАНГ ШРАЙБЕР вафот ҳаётдан кўз юмди. Шрайбер 12.07.1937 йили Германиянинг Зондерхаузене (Тюрингия) шаҳрида тўғилиб, гимназияда ўқиган, 1958 йили апрелида ҳарбий ҳаво хизматига ишга кириб, учувчиликка ўқиган. 1961 — 1970 йилларда Нойбург шаҳрида ( Германия) жойлашган Учувчилик академиясида таҳсил олган. 1970 — 1972 йллар Ҳарбий ҳаво кучларининг офицерлар дивизионида хизмат қилган. 1972 – 1982 йиллари НАТОнинг Халқаро штабида хизматини давом эттириб, қуролсизлантириш борасидаги музокараларда фаол қатнашган. 1982 йили 41 ёшида ёш бўйича истеъфога чиққач, 1982 — 1985 йиллари ўз фаолиятини Конрад Аденауер фондида халқаро ҳамкорлик бўлимининг бошлиғи сифатида бошлаб, 1985 — 1989 йиллари Фонднинг Бошқарув Кенгашида, 1989 — 1994 йиллари эса «Кондрад Аденауэр фонди қошидаги Сиёсий ўзгаришлар институтининг «Долзарб сиёсат» бўлимининг раҳбари, 1994 — 2002 йиллари Фонднинг Қозоғистон, Қирғизистон ва Ўзбекистон бўйича ҳудудий вакили сифатида фаолият юритди. Мамлакатлар ўртасида тинчликни сақлаш, Ўзбекистон ва германия ўртасидаги дўстлик ва ҳмкорлик ришталарини мустаҳкамлашга ҳисса қўшгани учун немис фуқаролари ичида илк маротаба 28 апрель 1997 йили Волфганг Шрайбер «Дўстлик» ордени билан тақдирланди. 2002 – 2005 йиллари нафақага чиққач, у Германияга қайтиб кетмай, «Маҳаллаларни ривожлантириш» лойиҳаси бўйича Ўзбекистондаги «Заковат» ННТнинг халқаро координатори, 2008-2011 йиллари Ўзбекистон- Германия дўстлик жамиятининг Вице президенти, 2011 йилдан эса унинг аъзоси сифатида фаолият юритиб келди. Вольфганг Шрайбер Ўзбекистонни севиб қолиб, уни ўзининг иккинчи ватани деб билди ва умрининг охиригача мамлакатимизда яшади.\nВольганг Шрайбернинг қариндошлари, яқинларига чуқур таъзия билдириб, унинг ёрқин хотираси дўстлари қалбидан ҳеч қачон ўчмаслигига ишонаман.\nВольфганг ШрайберЎзбекистон- Германия дўстлик жамияти\nАввалгиси: Ўзбекистон ОАВ ва ННТ вакилларининг сув ресурслари ва сувдан оқилона фойдаланиш масалалари бўйича хабардорлигини ошириш\nНавбатдаги:БИТТА НОННИНГ ТАННАРХИ 30 МИНГ СЎММИ ЁКИ ВИРТУАЛ СУВНИ ЕГАНМИСИЗ?


Футбол термасини хорижлик мураббий бошқаради – Газета.uz\nУмид Аҳмаджонов, ЎФФ президенти.\n19 сентябрь 2017, 22:13 Спорт\nЎзбекистон Футбол федерацияси миллий терма жамоа бош мураббийи лавозимига чет эллик мутахассисларни жалб қилиш масаласини кўриб чиқмоқда. Бу ҳақда федерация матбуот хизмати хабар қилди. Янги мураббийни тайинлаш спорт ташкилотининг бешта устувор масаладан бири ҳисобланади.\nЎФФнинг янги раҳбарияти келишилган ўйиларга қарши курашни кучайтиришни мақсад қилган. Федерация тузилмасида футболдаги коррупцияга қарши кураш бўйича махсус бўлим, шунингдек, келишилган ўйинларга қарши кураш бўйича бўлим ва қўмита ташкил этилиб, улар фаолиятини Футбол федерациясининг шахсан ўзи назорат қилади.\nНавбатдаги вазифа болалар ва ўсмирлар футболини қинғирликлардан тозалашдан иборат бўлиб, ёшларнинг футбол мактаблари ва клубларига жойлашишида, шунингдек, машғулотлар жараёнида маҳаллийчилик ва уруғ-аймоқчиликка йўл қўйилмаслиги ва спорт принципларининг бирламчи бўлишини таъминлашга қаратилади. Бундан ташқари, футболчиларнинг ёшларини сохталаштириш каби иллатга қарши курашиш бўйича ҳам янги чора-тадбирлар белгилаб олинади.\nФедерациянинг «Ҳар бир болага биттадан тўп» номли янги ривожлантириш дастури ишга туширилади.\nШунингдек, федерация ишининг шаффофлигини таъминлаш ва шу орқали фуқароларнинг федерацияга ишончини ортишига эришиш галдаги устувор вазифалардан. Аксарият мурожаатларда федерация халқнинг маблағини суиистеъмол қилганликда айбланади. Фуқароларда пайдо бўлган нотўғри тасаввурни йўқотиш учун федерация молиялаштириш учун маблағни қаердан олиб, қаерга сарфлашини шаффофлаштиришни таъминлайди.\nБундан ташқари, федерация терма жамоалар, чемпионат, кубок ва биринчилик ўйинларига электрон чипталар савдосини йўлга қўйиш орқали ишқибозлар чипталарни ўз нархида ва тенг тақсимлаш тизимини йўлга қўйишдир. Бу билан чипталар савдосига чайқовчиларнинг таъсирини камайтириш, ҳудудлардаги ишқибозларнинг ўз уйларидан туриб ўйинларга чипта сотиб олишини таъминлаш каби қулайликларни яратиш асосий мақсад қилиб олинган, дейилади хабарда.\nЎФФ Президенти Умид Аҳмаджонов ушбу ҳафтада ФИФА президенти Жанни Инфантино билан учрашади.\nКейинги ҳафтада эса ЎФФ 2018−2022 йилларда Футболни ривожлантириш дастурини тақдим этади.


6 апрель ҳолатига кўра Жиззах вилоятида коронавирус юқтириб олиш ҳолати қайд этилмади » Зафаробод тумани ҳокимлиги расмий сайти\nЗафаробод тумани ҳокимлиги » Янгиликлар » 6 апрель ҳолатига кўра Жиззах вилоятида коронавирус юқтириб олиш ҳолати қайд этилмади\n2020 йил 06 апрель соат 14:00 ҳолатига Жиззах вилоятида коронавирус юқтириб олиш ҳолати қайд этилмади.\n05 апрель куни 12 нафар фуқаро стационар назоратга олинган эди. Уларнинг 9 нафарида таҳлил натижаси манфий чиққанлиги сабабли стационар назоратдан чиқарилди. Қолган 3 нафар фуқароларда стационар назорат олиб борилмоқда.\nШунингдек, шу кунгача хорижий давлатлардан вилоятимизга келган 2027 нафар фуқаро тиббий кузатувга олинган. Улардан шу кун ҳолатига 1954 нафари назоратдан чиқарилди. Назоратда қолган 73 фуқаро билан иккаламчи мулоқотда бўлганлиги сабабли 292 фуқаро уй шароитида карантинга олинган.


23 феврал 2020, Тошкент вақти: 10:38\n“Бир тутам маошни ҳам ололмаяпмиз”\nдейди Наманган вилоятининг Учқўрғон туманида боғча тарбиячиси бўлиб ишлаётган, исмини ошкор этмаган аёл.\n- Ойликлар мана бизда зўрға 100 мингга ҳам етмаяптида. 60-70 минг. Ҳозир пул бўлмаяптику улар. Учқўрғондаги деярли ҳамма болалар боғчалари шунақа. Ëқмаса, ишдан бўшайсан, деб туриб олишади.\nОзодлик: Маошлар ўзи шунчами ëки шунча бўлса ҳам ололмаяпсизларми?\n- Маошимиз жуда яхши. 100 мингдан ошиқ. Шунча ололмаймизда биз. Пластикка 50-60 минг тушириб қўяди. “Қолганини пул қилиб оласизлар”, дейди. Пул қилиб ололмаймиз биз. Бир ой ишлаб сарсон бўлганимиз қолади холос. Ўзимни айтмоқчи бўлсам, мана ишга кирганимга етти-саккиз ой бўлди. Ўзим кириб, алоҳида битта шерик топиб, группа очдим. Тайëрлов катта группа. Мактабга чиқиб кетадиганлар борку. Қуруқ хонани ўзимиз астойдил безатдик, бошқа қилдик. Мана печкаларгача ўзимиз олдик. Бизга фақат қуруқ хона берилган. Пардаларгача ўзимиз олганмиз. Шунақа қилганимизга яраша ойлигимиз яхши бўлмаяптида.\nОзодлик: Болаларнинг озиқ-овқати қандай?\n- Озиқ-овқат яхши. Биринчи, иккинчи овқатлар бўлади. Эрталабга нонушталари яхши. Сарëғ, ширин чой, сутларни беради. Гўштсиз овқат қилмайди. У ëғи яхши. Бир марта комиссия келди. У ҳам тасодифан келди. Ошхонадагиларни текширди. Бир ҳафтада 17 кило гўшт бўлиши керак экан. Икки ярим кило гўшт ишлатар экан. Ана шу томондан ушлади. Ушладию, пул билан тўғрилаб юборди, дейди учқўрғонлик суҳбатдош.\n“Бирлашиб ҳаракат қилайлик”\nдейди Сурхондарë вилоятидан қўнғироқ қилган Ўрол ака.\n- Мен Ўзбекистон фуқароларининг Эркин микрофонга 2010 йилда билдирган фикрларига йил якуни бўйича ўз хулосамни айтмоқчиман.\nАссалому алайкум Озодлик радиосини тингловчи азиз юртдошлар. Сизларни янги 2011 йил билан табриклайман. Йил давомида Эркин микрофонга ҳар хил фикрлар билдирилди. Лекин ҳеч қандай натижа, ўзгариш йўқ. Бунинг учун биз нима қилишимиз керак деган савол ҳам пайдо бўлмоқда. Мен айтмоқчиманки, 2011 йилдан бошлаб ҳар бир Ўзбекистон фуқароси, ҳар бир виждони соғлом кишилар биринчи галда Малоҳат Эшонқулова, Саодат Омонова сингари журналистларимиз билан, ҳуқуқ фаоллари билан биргалашиб, бир ëқадан бош чиқариб салбий иллатларга қарши кураш олиб боришмаса, ҳаëтимиз, турмушларимиз бунданда оғирлашади деб ўйлайман. Салбий иллатларнинг кучайиб бориши эса охир-оқибат Ўзбекистонда катта фожеа келтириб чиқариши мумкин. Менинг бу гапларимни ҳар бир фуқаро ўйлаб кўриб, тўғри хулоса чиқаришларини, ўз фикрларини Эркин микрофонда билдиришларини сўрайман, деб Ўрол ака, дейди сурхондарëлик Ўрол ака.\n“Суд ижрочиси қарорни ижро қилмаяпти ”\nдейди Сурхондарё вилоятининг Шеробод туманидан қўнғироқ қилган Ойбохон Султонова.\n- Овсинимнинг боласини катта йигитни Қўзибоев Асадулло деган болани коллеждан қайтаëтиб йўлнинг четида велосипед билан кетаëтганда бу ëқдан Зил келиб қолган, бу ëқдан Москвич келиб қолган, милицияларнинг ҳам хабари бор бу нарсадан, Зил машинага Москвич ўзини урмайди, бориб болага урган. Болани уриб кетган. Бола оғир тан жароҳати олди. 11 кун ëтди касалхонада. Кейин билсам, ҳалиги уриб кетган бола хабарлашмадиям, қарамадиям. Қайси милицияга борсак ҳам уларникини прав қилди, бизга қарамай қўйди. Уларнинг пули, дўконлари, таниш-билишлари кўп экан. Шунинг учун булар камбағал деб буларга қарамай қўйди. Кейин болани қарз-ҳавола қилиб даволатди. Жуда ҳам қийин аҳволда бўлиб қолди. Биз энди ҳозир югуриб, чопиб судга мурожаат қилдик. Суд қабул қилмайман деса ҳам жанжал билан қабул қилдирдик. Ундан кейин ҳам уч ойгача давом этиб ўша суд, биз ҳамма қоғозларни олиб келиб кўрсатганимиздан кейин иложсиз суд қилди. Суднинг раисига улар пора берганми буниси бизга қоронғи, суд уларникини тўғри деб турибди. Касалга ҳеч эътибор бермаяптида энди. Суддан кейин ижрочига ўтказди. Болани яна олти ой мобайнида даволатишимиз керак. Шунга маблағимиз йўқ. Ҳеч бўлмаса, етказилган моддий ва маънавий зарарни берса, болани даволатамиз десак, яна бизни қийнаяптида, дейди шерободлик Ойбохон Султонова.\n“Қотил озодликда, бегуноҳ қамоқда”\nдейди Фарғона вилоятининг Ўзбекистон туманидан қўнғироқ қилган Махсума Мақсудова.\n- Мен Мақсудова Махсума. Фарғона вилояти, Ўзбекистон туманиданман. 25 май куни олти-олти яримларда ўғлимни Шоҳруҳ ўртоғи бирга олиб чиқиб кетиб домда ëпиқ ҳолда ўлдирдилар. Менинг боламни домнинг ичида тўртта ўртоғи ўлдирди. Равшан Жалолов бир шапалоқ урди деди. Данғара туман суди жараëнида бу ўз исботини топмади. “Мен урган бола бошқа, қоп-қора бола эди. Мен оппоқ йигитни урганим йўқ” деди. Қаранг менинг болам саккиз ярим-тўққизда уриб ўлдирилаяпти, соат 11 да ҳозир ҳибсхонада ўтирган Равшанни олиб чиқиб, Санжарни олиб чиқиб урдираяпти. Данғара туманида шундай юзлашув бўлмади. Санжарни олиб келмади. Ҳақиқат излаб топа олмадим. Сизларга чиқишга мажбур бўлдим. Менга ҳақиқат излаб топиб берсангизлар. Менинг ўғлимни ўртоқлари ўлдирди. Жумонов ўзимнинг маҳалламдан, тўрттала ўртоғини буюртириб, домга олиб бориб, домнинг ичида ўлдирди. Экспертиза хулосаси билан терговда берилган савол-жавоблар тўғри келмайди. Экспертиза хулосасида “Бошига тўрт маротаба урган. Бўйнини биринчи умуртқа поғонасидан узиб чиқарган. 29 маротаба ўпка ва жигар қисмларига уриб эзиб ташлаган. Сонларини кўкартириб, мажақлаб ташлаган. Тан жароҳати етмаган жойи қолмаган” дейилган. Бу нарса бир шапалоқ билан рўëбга чиқадими айтингчи? (йиғлаб) Болани касалхонага олиб борган иккита бегуноҳ саккиз ойдан бери турмада азоб чекиб ўтирибди. Қотиллар маза қилиб ўйнаб юрибди. Буюртмачи ҳам ўтирибди. Буюртмачи бор. Мен фақат ҳақиқат сўрайман. Мен Ўзбекистон республикасида ҳеч қанақа ҳақиқат топа олмадим. Девонга 100дан ошиқ хат ëздим. СНБга, барча қонун палаталарига югуриб елиб, саккиз ойдан бери оëғим толди. Лекин ҳақиқат йўқ экан Ўзбекистонда, дейди фарғоналик Махсума Мақсудова.


20 ноябр 2019, Тошкент вақти: 15:04\nСолиқ мансабдори “PSM Group” компанияси раҳбаридан 120 минг доллар пора талаб қилди\nТошкент шаҳридаги Мирзо Улуғбек туман давлат солиқ инспекцияси бош тафтишчиси порахўрлиги учун 10 йилга озодликдан маҳрум этилди (“Ҳуқуқ”, 30 март). Исми ошкор этилмаган солиқ мансабдори “PSM Group” ширкатига тегишли фирма фаолиятини текшириб, бир қатор камчиликларни аниқлайди. Солиқ амалдори камчиликлардан кўз юмиш эвазига компания раҳбаридан 120 минг доллар пора талаб қилади. Амалдор ва тадбиркор ўзаро савдолашиб пора миқдорини 80 минг долларга туширишади. Тадбиркор айни пайтда тамагир солиқ мансабдори устидан ҳуқуқ идораларига шикоят қилади ва у талаб этилган миқдордаги порани олаётганда қўлга туширилади.\nҚашқадарёда йўл ҳаракати хавфсизлиги бўлинма бошлиғи нафсига эрк берди\nҚашқадарё вилояти Қарши шаҳри ИИБ йўл ҳаракати хавфсизлиги хизмати бўлинма бошлиғи, майор Зафар Хамраев офицерлик погонига номуносиб жиноятга қўл урди (“Постда”, 25 март). З.Хамраевга фуқаро И.Яхшибоев номига расмийлаштирилган ҳайдовчилик гувоҳномаси ва талон сохталаштирилгани ҳолатини ўрганиш топширилади. Ўрганиш жараёнида ҳужжатлар чиндан ҳам қалбакилаштирилгани ва фуқаро И.Яхшибоев уларни фуқаро Олим Абдуллаевдан олгани маълум бўлади. Шундан кейин майор З.Хамраев ҳужжатларни сохталаштиришда гумонланаётган О.Абдуллаевни суҳбатга чақириб, ундан 5000 доллар пора талаб қилади. Ички ишлар идорасида бўлиб ўтган “савдо”да “хизмат ҳақи” 1100 доллар бўлишига келишилади. Шу ернинг ўзида майор Хамраев 200 доллар “аванс” олади. Зафар Хамраев поранинг қолган қисмини беришини сўраб фуқаро О.Абдуллаевнинг ҳоли жонига қўймай муттасил қўнғироқ қилавергач, у майор устидан ҳуқуқ идораларига шикоят қилади. Йўл ҳаракати хавфсизлиги хизмати бўлинма бошлиғи поранинг қолган қисмини олаётганда қўлга туширилган. Ички ишлар зобитига қандай жазо тайинлангани очиқланмаган.\nЧилонзор туман ҳокимлигидаги бошқарма бошлиғи миллионларни талон-тарож этгани фош қилинди\nТошкент шаҳри Чилонзор тумани ҳокимлиги Ободонлаштириш бошқармаси бошлиғи 2012 йилдан 2016 йилга қадар жуда катта миқдордаги маблағларни ўзлаштиргани фош этилди. Бу ҳақда туман прокуратураси вакили Дилшод Сабиров “Ҳуқуқ” нашрига маълум қилади. Исми ошкор этилмаган мансабдор 4 йил давомида аслида ишламаган ходимлар номига маош ёзиб, 390 миллион сўмдан ортиқ маблағни ўзлаштирган. Бундан ташқари, бошқарма бошлиғи зиммасидаги вазифасига совуққонлик билан қараган – ҳудуддаги йўл ва йўлакларни таъмирлаш ишларини сифатсиз бажарган. Ҳокимлик бошқарма бошлиғи раҳбарлигидаги жиноий гуруҳ ҳужжатларни сохталаштириб, жуда катта миқдордаги ёқилғи-мой ва асфальт-бетон маҳсулотларини ҳам ўмарган. Қайд этилишича, жиноят ишлари бўйича Чилонзор туман суди айбдорларга тегишли жазо тайинлаган.